Putin: U Rusiji na delu "fiktivna demokratija"\nRuski premijer Vladimir Putin obećao je danas sunarodnicima da će se njihov glas više čuti u politici zemlje.\nU autorskom članku u moskovskom listu Komersant, Putin je naveo da vlada mora da reformiše institucije kako bi izašla u susret potrebama sve glasnijeg civilnog društva.\n"Potrebna nam je obnova mehanizama naše demokratije. Pritom je važno uzeti u obzir sve intenzivniju građansku aktivnost", napisao je Putin u članku pod nazivom "Demokratija i kvalitet države", prenose svetske agencije.\n"Naše građansko društvo postalo je znatno zrelije, aktivnije i odgovornije", ocenio je ruski premijer.\nVladimir Putin, kandidat za treći mandat u Kremlju na predsedničkim izborima 4. marta, pošsto je u dva mandata bio predsednik od 2000. do 2008, upozorio je, međutim, na postojanje "fiktivne demokratije" u Rusiji.\n"Ne treba nam situacija u kojoj je demokratija svedena na transparent i u kojoj se politički spektakl i defile kandidata predstavljaju kao snaga naroda", naveo je Putin, aludirajući na proteste opozicije.\n"Moramo da izbegnemo takav put bez izlaza, koji je pokušaj pojednostavljivanja politike i stvaranja fiktivne demokratije", dodao je.\n"Do prave demokratije ne stiže se državnim udarom, kopiranjem spoljnog modela", ocenio je Putin, precizirajući da je "neophodno da društvo bude spremno za upotrebu demokratskih mehanizama".\nPutin je veliki favorit pred predsedničke izbore 4. marta, iako je njegova popularnost poslednjih meseci znatno opala.


RTS :: Saudijska Arabija pogubila 47 ljudi, Iran i Jemen besni\nSvet Saudijska Arabija pogubila 47 ljudi, Iran i Jemen besni\nsubota, 02. jan 2016, 08:51 -> 22:23\nIzvor: Tanjug, Gardijan\nSaudijska Arabija pogubila 47 ljudi, Iran i Jemen besni\nSaudijska Arabija pogubila je danas 47 ljudi osuđenih za terorizam uključujući istaknutog šiitskog sveštenika Nimr el Nimritsa. Žestoke reakcije u Iranu, Iraku, Jemenu, Bahreinu i drugim zemljama regiona. Protesti u Bahreinu, policija upotrebila suzavac. Marš studenata muslimanske vere u Iranu.\nVećina pogubljenih bili su uključeni u napade Al Kaide od 2003. do 2006. godine, navelo je saudijsko ministarstvo unutrašnjih poslova u saopštenju, prenosi Rojters.\nIran, u kome većinu čine šiiti upozorio je da će Saudijsku Arabiju "skupo koštati" pogubljenje El Nimritsa.\nAP ocenjuje da bi pogubljenje El Nimritsa moglo podstaći demonstracije šiita koji su u manjini u Saudijskoj Arabiji, koja je uglavnom koncentrisana na istoku države i Bahreinu.\nEl Nimrits je žestoko kritikovao vladu na Bahreinu gde je monarhija na čijem su čelu pripadnici sunita ugušila proteste šiita 2011. godine.\nAmnesti internešenel je ocenio da je ubistvo sveštenika bilo deo kampanje saudijskih vlasti da suzbije protivnike.\nPre hapšenja 2012. godine El Nimrits je rekao da narod ne želi vladare koji ubijaju demonstrante.\nSaudijsko ministarstvo unutrašnjih poslova optužilo je El Nimritsa da stoji iza napada na policiju i da radi za šiitski Iran, najvećeg regionalnog rivala Saudijske Arabije.\nOštre reakcije zbog pogubljenja sveštenika\nPogubljenje sveštenika El Nimritsa izazvalo je žestoke reakcije u Iranu, Iraku, Jemenu, Bahreinu i drugim zemljama regiona.\nIransko Ministarstvo spoljnih poslova optužilo je Saudijsku Arabiju da podržava terorizam i ubija protivnike režima, prenosi Rojters.\n"Saudijska Arabija podržava teroriste i radikalne sunite, ubijajući i suzbijajući one koji kritikuju vladu u zemlji", saopštio je portparol ministarstva Husein Džaver Ansari, kako prenosi IRNA.\nBivši premijer Iraka Nuri el Maliki smatra da će pogubljenje "uglednog sveštenika" obeležiti kraj vlade Saudijske Arabije.\n"Oštro osuđujemo te gnusne sektaške prakse i smatramo da će pogubljenje sveštenika El Nimra srušiti saudijski režim kao što je i pogubljenje mučenika (Muhameda Bakira) el Sadra Sadama (Huseina)", rekao je Maliki govoreći o istaknutom šiitskom svešteniku ubijenom 1980. godine.\nUgledni irački sveštenik Moktada el Sadr pozvao je Irak i zemlje Persijskog zaliva na demonstracije zbog pogubljenja El Nimra.\n"Tražim šiitima u Saudijskoj Arabiji da pokažu hrabrost u svom odgovoru čak i putem mirnih demonstracija, kao i šiiti u Persijskom zalivu, kako bi zaustavili nepravdu i terorizam vlade u budućnosti", naveo je El Sadr na svom vebsajtu.\nOglasio se i jemenski pokret Huti koji je saopštio da je reč o "svetom svešteniku" oštro kritikujući vlast u Saudijskoj Arabiji.\n"Kraljevska porodica El Saud je danas pogubila svetog ratnika, velikog sveštenika Nimr Bakr el Nimritsa posle lažnog suđenja koje je predstavljalo jasno kršenje ljudskih prava", navedeno je na zvaničnom sajtu Huta.\nPetogodišnjak poginuo kada ga je očuh izbacio iz kola zbog nediscipline


Putin se sprema za susret sa Trampom - 08.11.2017, Sputnik Srbija\nPutin se sprema za susret sa Trampom\nNije otkrivena nijedna činjenica o „ruskom tragu“ na predsedničkim izborima u SAD 2016. godine, izjavio je ministar spoljnih poslova Rusije Sergej Lavrov. 08.11.2017, Sputnik Srbija\nrusija, vesti, svet, vijetnam, sergej lavrov, vladimir putin, donald tramp, reks tilerson, apek\n07:21 08.11.2017 (Osveženo: 13:35 10.11.2017)\n© Sputnik / Mihail Klimentьev / Uđi u foto-galerijuSekretar Saveta bezbednosti Rusije Nikolaj Patrušev i ministar spoljnih poslova Rusije Sergej Lavrov na zasedanju komisije za vojno-tehničku saradnju\nNije otkrivena nijedna činjenica o „ruskom tragu“ na predsedničkim izborima u SAD 2016. godine, izjavio je ministar spoljnih poslova Rusije Sergej Lavrov.\nLavrov i Tilerson: Kako uništiti teroriste u Siriji\n2 Novembar 2017, 19:35\n„Činjenice koje su već poznate i ustanovljene ukazuju na to da u ovim slučajevima nije pronađen nijedan ruski trag. Postoje unutrašnji tragovi, između ostalog i unutar Demokratske partije“, rekao je ruski ministar novinarima.\nFBI i Kongres SAD vode istragu o mešanju Rusije u izbore u SAD, kao i o navodnim vezama predsednika Donalda Trampa sa Rusijom, koje negiraju kako Bela kuća tako i Kremlj. Specijalni tužilac za istragu je bivši šef FBI Robert Miler. Rusija je više puta odbacivala optužbe da je pokušavala da utiče na izbore u SAD, a Peskov ih je nazvao „apsolutno neosnovanim“.\nRuski ministar, koji se trenutno nalazi na u Vijetnamu, dodao je da će se u okviru samita APEK-a od 10. do 11. novembra verovatno sastati sa američkim državnim sekretarom Reksom Tilersonom.\n„Verovatno ćemo razgovarati već tokom samita“, naglasio je Lavrov.\nLavrov je istakao da planira da sa Tilersonom razgovara o bilateralnim odnosima koji „zahtevaju ozbiljne popravke“, kao i o „Korejskom poluostrvu, rešenju sirijske krize, Iraku, palestinsko-izraelskom sukobu i Ukrajini“.\nTramp: Rusija nije želela moj izbor\n5 Novembar 2017, 19:49\nRuski ministar je rekao i da je predsednik Rusije Vladimir Putin spreman da se sastane sa svojim američkim kolegom Donaldom Trampom „na marginama“ samita APEK-a u Vijetnamu.\n„Čuli smo izjave Donalda Trampa da planira da održi takav sastanak sa predsednikom Putinom. Putin je na to spreman, i Amerikanci to znaju. Protokolarne službe su u kontaktu, a kada se rasporedi lidera konačno razjasne, bićete obavešteni o tome“, rekao je Lavrov novinarima.\nSamit lidera Azijsko-pacifičke ekonomske saradnje (APEK) biće održan u vijetnamskom Da Nangu 10. i 11. novembra.


Stefanović: Napadač na N. Zelandu nema veze sa Srbijom – RTV SUNCE Arandjelovac\nHome » Srbija » Stefanović: Napadač na N. Zelandu nema veze sa Srbijom\nMinistar unutrašnjih poslova Srbije Nebojša Stefanović izjavio je danas da napadač sa Novog Zelanda nema nikakve veze sa Srbijom. Potvrđeno da je boravio u Bugarskoj, Hrvatskoj…\n“Mi vodimo računa o bezbednosti naše teritorije. Ovo je bezuman čin i velika tragedija koju svako mora da osudi. To pokazuje da je neophodna ozbiljna saradnja zemalja kako bi se ovakvi napadi sprečili bilo gde u svetu”, rekao je za Stefanović.\n“MUP raspolaže saznanjima o kretanju navedene osobe na području Hrvatske tokom decembra 2016. i januara 2017. godine”, potvrdila je portparol hrvatskog MUP-a Marina Mandić.\nPrevious: Nadal – Federer posle 17 meseci!\nNext: Napadnuti srpski mladići u Severnoj Kosovskoj Mitrovici


Za prevoz đaka će biti dovoljno vozila\n- Pregovaramo da iznajmimo desetak autobusa, a u proteklih godinu dana „Severtrans“ je kupio sedam polovnih vozila. Fali nam još pet novih kvalitetnih vozila za inostrane linije, ali zalaganjem majstora i domišljatošću vozača linije održavamo sa vozilima koja su prešla između 1,5 i dva miliona kilometara, ali su apsolutno ispravna i bezbedna - tvrdi Ćelić.\nPrema njegovim rečima, prioritet je održavanje linija ka Beogradu i inostranstvu, koje donose i najveći profit. Prihodi sa tih linija kompenzuju gubitak koji se stvara u prigradskom saobraćaju.\nDirektor Ćelić kaže da će im oduzeti autobusi nedostajati, ali da je sve ovo s jedne strane i olakšanje jer je u pitanju bio nepovoljan aranžman.\nSomborski prevoznik ni na još jednom nedavno održanom tenderu nije dobio novog vlasnika.\n- Svima ja jasno da nema zainteresovanih za kupovinu „Severtransa“ zbog nagomilanih dugova koji su ostali iz doba prethodne privatizacije. To je oko sedam miliona evra, mada se ne može reći tačna cifra jer se nije vodila dokumentacija o menicama koje su izdavane. Taj dug i teškoće koje imaju prevozničke firme zbog visoke cene goriva razlozi su što nema zainteresovanih kupaca. Zbog toga razmišljamo o nekim drugim mogućnostima za rešavanje statusa „Severtransa“ - objašnjava Ćelić.\nPlate kasne dva meseca, a dugovanja prema zaposlenima koja su bila 200.000 evra smanjena su na 60.000 evra. Poslovodstvo „Severtransa“ očekuje da će gubitak preduzeća narednih meseci još smanjiti jer se završava sezona godišnjih odmora.


izvor: RTS, KosovaPress\nKurti: Količina informacija se povećava, još uvek nema osumnjičenih za trostruko ubistvo u Glođanu\nNakon ceremonije sahrane dvojice mladića koji su ubijeni u petak u Glođanu u Dečanima, premijer Kosova Albin Kurti sastao se sa ministrima u policijskoj stanici u Dečanima i direktorom kosovske policije Samedinom Mehmetijem.\nIzvršni direktor je rekao da se ulažu maksimalni napori da se pronađe ubica ili ubice. On je još jednom naglasio da će vlada ponuditi nagradu od 20.000 evra onima koji pomognu u rešavanju ovog slučaja.\n"Saznao sam da su pojačali napore, količina informacija je sve veća, ali još uvek nemamo rešenje. Kada smo na pragu 48 sati, nažalost još nemamo rešenje, ali ne nedostaje angažovanje. Broj funkcionera koji se bave istragom i istraživanjem kako bi svi ljudi na Kosovu, posebno porodice i rođaci, mogli da počivaju u miru, privodeći ubicu ili ubice pravdi", rekao je on.\n"Trenutno nemamo ni osumnjičenog ni okrivljenog. Čim budemo imali informacije sigurno ćemo vas obavestiti. Istraživanjem i istragom koja se radi količina informacija se povećava. I sa lica mesta, ali i sa saslušanja svedoka, ali nemamo konkretno ime ili imena ubice", kazao je on.


Bigrafija Grupa Plejboj\nGrupa Plejboj je osnovana 1992. godine od strane bivših članova grupa Euforija i Presing. Grupa je skrenula pažnju na sebe u okviru manifestacije Brzi bendovi Srbije u Domu omladine, gde su u specifičnoj odeći, sa atraktivnim igračicama, perikama i, najvažnije, sa odličnom muzikom bili prava atrakcija. Svoj prvi album ,,Sviraj dečko" su objavili 1994. godine. Sredinom 1995. godine promovišu CD singl na kome se nalazila pesma ,,Znaj" i obrada hita grupe Film, ,,Zajedno". Na snimanju je za bubnjevima bio Žika Todorović. Interesantan uvod u pesmu ,,Zajedno", ,,Plejboj, najbolja jugoslovenska grupa svih vremena" je pomalo parodičan slogan na isti u pesmi Discipline kičme.\n1997. godine objavili su album ,,Overdrive", na kom je korišćen veliki broj duvačkih i gudačkih instrumenata. Hit sa albuma je bila pesma ,,Superstar", sa specifičnim spotom u kom su svi članovi okrenuti ledjima prema kameri. Uopšte, grupa je imala veoma dobre spotove za svoje pesme. Njihov spot za pesmu ,,Ko je ko" je dobio priznanje za najbolji rok spot (Brooklin).\nPlejboj je bio veoma aktivan i u stvaranju muzike za predstave i filmove. Grupa je svirala u predstavi ,,Trinidad", a pesma iz predstave ,,Ja hoću mambo", koju su pevali Branko Vidaković, Anica Dobra i Boda Ninković je bila medijski hit 1993. godine. Grupa je radila muziku i za predstavu ,,Beogradske priče", ali i za filmove ,,Geto " tajni život grada" i ,,Do koske".\nRoman Gorček (bas)\nIgor Perović (gitara)\nMiladin Radivojević (bubnjevi)\nDušan Petrović (saksofon)\nGoran Milošević (bubnjevi)\nnetsrbija > muzika > ex yu rock > Plejboj


U Mađarskoj danas parlamentarni izbori\nTanjug 3. aprila 2022. 06:08\nBUDIMPEŠTA – U Mađarskoj se danas održavaju parlamentarni izbori, na kojima će aktuelni premijer Viktor Orban pokušati da osvoji četvrti uzastopni mandat.\nOrban i njegova stranka „Fides“ će se na izborima suočiti sa ujedinjenom opozicijom, prvi put otkako je došao na vlast na izborima 2010. godine.\nPrema najnovijoj anketi javnog mnjenja, Orbanov „Fides“ ima „tanku prednost“ u odnosu na opozicioni savez, prenosi AP.\nKoalicija „Ujedinjeni za Mađarsku“, koja okuplja šest opozicionih partija sa širokim političkom spektrom – od liberala, preko centra, do desnog krila – udružila se u nastojanju da zbaci desničarski „Fides“.\nOpozicioni kandidat za premijera je Peter Marki-Zaj, koji je trenutno gradonačelnik Hodmezevašarhelja, grada u južnoj Madarskoj.\nMeđutim, jedna građanska inicijativa u Mađarskoj, zabrinuta zbog integriteta predstojećih izbora, angažovala je više od 20.000 ljudi za brojanje glasačkih listića i posmatranje izbornog dana.\nNastojanje da se na svakom od više od 10.000 biračkih mesta u Mađarskoj postavi najmanje dvoje ljudi za brojanje listića proisteklo je iz uverenja brojnih pristalica mađarskih opozicionih partija da bi bez posmatrača sa njihove strane, nepravilnosti u broju glasova mogle da utiču na ishod glasanja, navodi američka agencija AP.\nI Organizacija za evropsku bezbednost i saradnju (OEBS) je saopštila da će poslati misiju za posmatranje izbora u Mađarskoj, uključujući 18 dugoročnih posmatrača i još 200 drugih na dan održavanja izbora.\nTo je tek drugi put da je OEBS to učinio u nekoj od zemalja Evropske unije, dodaje AP.


Veliko priznanje za Milicu Mandić - Ostali sportovi, U pripremi, Vesti\nVeliko priznanje za Milicu Mandić\nin Ostali sportovi, U pripremi, Vesti\nPodrazumevani veb mesta 17.10.2013., 10:55\nDirektor Kuće slavnih za Evropu Miroslav Brežan iz Hrvatske predložio je Mandićevu i Jovića zbog izuzetnih rezultata i doprinosa tekvondou u Srbiji, regionu i svetu, kao i razvoju ovog borilačkog sporta.\n„Kuća slavnih bira najbolje među najboljima među trenerima, takmičarima, sudijama. Smatram da su Dragan Jović i Milica Mandić zaslužili mesto u Kući slavnih jer nema ništa veće od osvajanja zlatne medalje na Olimpijskim igrama. To je najveći uspeh u regionu“, istakao je Brežan.\nMandićeva je u dosadašnjoj karijeri osvojila, pored brojnih medalja na međunarodnim turnirima, bronzu na juniorskom svetskom prvenstvu, bronzu na seniorskom svetskom prvenstvu 2011, srebro na evropskom prvenstvu 2012, olimpijsko zlato u Londonu 2012.\n„Velika je čast i privilegija ući u Kuću slavnih, ovako nešto se doživi samo jednom u životu. Jedina zlatna medalja na Olimpijskim igrama sa ovih prostora je jedan od razloga što smo pozvani. Ovo je samo motivacija za dalji naporni rad i nove uspehe“, rekla je Mandićeva.\nNajuspešniji trener Srbije u 2012.godini i najzaslužniji za Miličino zlato na Igrama u Londonu rekao je da je počastvovan što je među izabranima za Kuću slavnih.\n„To je još jedan podstrek i obaveza. Pored ličnog uspeha smatram da je ovo priznanje srpskom sportu i prilika za promociju tekvondo sporta, ali i Tekvondo Asocijacije Srbije“, rekao je Jović.\nPrethodna vest Milunović: Uprava neka reši problem sa navijačima\nSledeća vest Orlovi poleteli na 28. mesto FIFA\nMilunović: Uprava neka reši problem sa navijačima\nOrlovi poleteli na 28. mesto FIFA


Javna garaža kod Doma zdravlja do septembra\nPočetak/Društvo/Javna garaža kod Doma zdravlja do septembra\nNiške Vesti 25. jula 2018.\nNiš će uskoro dobiti prvu javnu garažu, radovi odmiču po planu, a sve bi trebalo da bude završeno do kraja avgusta.\nJavna dvoetažna garaža nalizi se kod Doma zdravlja u Ulici Vojvode Tankosića, gde se doskora, inače, nalazilo parkiraliste. Investiciju vrednu 30 miliona dinara finansira JP “Parking servis” Niš iz sopstvenih sredstava.\n“Radovi na uređenju terena su počeli i očekujemo da sve bude završeno do septembra”, kaže direktor JKP “Parkong servis” Niš, Dejan Dimitrijević. “Na ideju da se na ovom potezu krene sa izgradnjom jedne ovakve garaže došli smo zbog svakodnevnih gužvi u saobračaju u Ulici Vojvode Tankosića koje su posledica nepravilnog parkiranja, a i sama lokacija na kojoj će se garaža nalaziti bila je do sada dosta neuređena, što dodatno opravdava izbor mesta na kome će se javna garaža nalaziti”.\nCena korišćenja garaže biće 40 dinara po satu, bez ograničenja broja sata\nPrema njegovim recima, projektom je predviđeno da u prvoj fazi bude uredjeno 70 parking mesta, dok u celoj Ulici Vojvode Tankosića ima 62 mesta za parkiranje. Završetkom garaže na ovoj lokacije biće 130 parking mesta. Mesta za parkiranje će se nalaziti u dva nivoa, a metalna konstrukcija spratnog modula omogućiće i naknadno proširenje i povećanje kapaciteta parkirališta, kaže direktor JKP “Parking servis”.\n“Garaža je montažno demontažna i jedina je garaža ovog tipa u Srbiji koja je dobila građevinsku dozvolu pre izgradnje”, dodaje direktor JKP “Parking servis” Dimitrijević.\nRadovi su počeli 13. juna i prilaz iz Ulice Vojvode Tankosića je zatvoren za parkiranje do kraja avgusta, po odobrenju Sekretarijata za komunalne delatnosti, energetiku i saobraćaj, kada se očekuje završetak radova.\nCena korišćenja garaže biće 40 dinara po satu, bez ograničenja u broju sati, s tim da će tokom dana služiti, pre svega, za potrebe pacijenata Doma zdravlja i uslužnog centra Policijske uprave. U noćnim satima u njoj biti omogućeno i parkiranje vozila stanara okolnih zgrada uz povlašćene stanarske parking kartice u skladu sa određenom zonom.\nOvo je prvi korak u rešavanju problema nedostatka mesta za parkiranje automobila u centralnoj gradskoj zoni i u najfrekventnijim delovima grada.\nU toku je izrada urbanističke i tehničke dokumentacije za izgradnju višespratne natkrivene montažne garaže na prostoru sadašnjeg parkirališta na Sinđelićevom trgu, iza Narodnog pozorišta, koja će imati tri etaže.\nDejan Dimitrijević Dom zdravlja Javna garaza JP Parking servis


RTCG - Radio Televizija Crne Gore - Nacionalni javni servis :: Politika :: Sjednica otkazana, nema ni odluka o setu ekonomskih mjera\n17. 02. 2021. 14:20 >> 14:20 1\nVladajuća većina još jednom je sama sebe uhvatila u laži i raskrinkala svoju demagošku politiku i praznu priču pred očima javnosti. Današnjim nelegalnim otkazivanjem vanredne sjednice Skupštine Crne Gore na kojoj je trebalo da se usvoji set ekonomskih mjera, dječiji dodaci, besplatni udžbenici za osnovce, staračke naknade, povećanje minimalne zarade, pokazali su da je njihova priča samo lijepo upakovana laž i manipulacija, ocijenili su u Liberalnoj partiji Crne Gore.\nSet ovih zakona, kako ističu u saopštenju, poslužio im je samo za maskiranje i skretane pažnje sa pokušaja ukidanja Specijalnog državnog tužilaštva i skandala do kojeg bi to dovelo.\n"Kada su pod pritiskom međunarodnih institucija odustali od ove sulude ideje, istovremeno su obustavljeni i svi socio-ekonomski projekti koje smo pomenuli, a građani su još jednom nasamareni njihovim igricama.\nDodatno, samo otkazivanje vanredne sjednice Skupštine Crne Gore nelegitimno je i protivno odredbama Poslovnika, što mnogo i ne čudi od predsjednika Bečića koji je navikao da krši zakone i Poslovnik", navode u Liberalnoj partiji.\nSjednica je, kako dodaju, morala započeti, pa se neusvajanjem dnevnog reda okončati, jer se vanredna sjednica ne može otkazati, naročito ne jednostranom odlukom predsjednika Skupštine.\n"Politikanske igrice sa zakonima dosegle su vrhunac u ovom šićarenju sa državom zarad dnevnih partijskih interesa", smatraju u LP.


"Zdravlje navijača je na prvom mjestu" - BIGportal.ba\n“Zdravlje navijača je na prvom mjestu”\nPredsednik fudbalskog kluba Hetafe Anhel Tores rekao je u sredu da saoseća sa navijačima, ali da je njihovo zdravlje na prvom mestu.\nOn se oglasio povodom odluke da se predstojeće utakmice igraju bez publike zbog epidemije koronavirusa.\n“Učinićemo ono što Uefa i ministarstvo nalože. Zdravlje navijača je na prvom mestu”, zaključio je Tores.\nMinistastvo zdravlja u Španiji odlučilo je ove nedelje da se fudbalske i košarkaške utakmice protiv italijanskih timova igraju pred praznim tribinama, zbog izbijanja koronavirusa u severnoj Italiji.\nTako će se bez navijača igrati meč Valensije i Atalante u Ligi šampiona i utakmica Hetafea i Intera u Ligi Evropa. Valensija će 10. marta od 21 sat igrati protiv Atalante, revanš utakmicu osmine finala Lige šampiona.\n“Dokazano je da je nama vrlo teško da stignemo do evropskih takmičenja i ovo je utakmica koja bi trebalo da bude upisana u istoriju Hetafea. Ne želimo da bude zapamćena kao utakmica koja se odigrala iza zatvorenih vrata”, navelo je udruženje navijača.\nU drugom saopštenju, koje su zajednički objavila udruženja navijača Hetafea i Valensije u sredu, vlasti su zamoljene da dozvole navijačima sa sezonskim ulaznicama da prisustvuju utakmicama. Ipak, španske vlasti su insistirale da se utakmice odigraju bez prisustva navijača. Italija, u kojoj je najveća epidemija koronavirusa u Evropi, zatvorila je sve škole i fakultete i zabranila navijačima da posećuju sve sportske događaje u narednih mesec dana.\nU Italiji je prijavljeno 107 smrtnih slučajeva, a više od 3.000 ljudi je zaraženo virusom. U Španiji su zabeležena tri smrtna slučaja i više od 200 inficiranih ljudi, od kojih je većina bila u kontaktu sa severnom Italijom.\nBaskijsko finale Kupa kralja poslije skoro 100 godina


Štrajk upozorenja u Narodnom pozorištu, ministar kaže da 'prati stanje'\nIzvor: Radio 021, 08.Nov.2018, 22:37\nZaposleni su se okupili od 19:45 do 20:45 u foajeu Scene "Raša Plaović" i drugim prostorijama zgrade Narodnog pozorišta. Zbog štrajka je 15 minuta kasnila predstava "Važno je zvati se Ernest" u režiji Nikole Zavišića, a >> Pročitaj celu vest na sajtu Radio 021 << glumci su to vreme proveli u foajeu s publikom kojoj su objašnjavali razloge štrajka.\n"Glumci ne žele da prestanu da igraju, generalni štrajk nikome nije u interesu, a naši sledeći koraci zavisiće od odluka nadležnih. Polažemo nade u konstruktivni dijalog", kazala je Nenadović.\nU pozorište je večeras došao i ministar kulture Vladan Vukosavljević i rekao da je "još rano za donošenje bilo kakvih radikalnih odluka".\nVukosavljević je rekao da Ministarstvo kulture i premijerka Ana Brnabić s velikom pažnjom prate stanje u Narodnom pozorištu i prave plan kako bi se donela odluka koja je u najboljem interesu te ustanove. Upitan zašto odluka još nije doneta kada su prošle tri nedelje od zahteva glumaca, ministar je odgovorio da su "tri nedelje prekratak period da bi se povukli radikalni potezi".\nGlumci tog pozorišta nezadovolji su odlukom upravnika Dejana Savića da smeni direktora Drame Željka Hubača, zbog čega je više od 30 glumaca potpisalo proglas zahtevajući smenu Savića i preispitivanje razloga za smenjivanje Hubača.\nPod sloganom "Nije umetnički ćutati", deo ansambla održao je konferenciju na kojoj je objasnio da je smenjivanje Hubača bilo "kap koja je prelila čašu", jer se u radu Narodnog pozorišta problemi dugo gomilaju, a ne rešavaju. Tada je zatražena ostavka Dejana Savića, koji je ansamblu odgovorio pismom u kojem tvrdi da "upravnik Narodnog ima pravo da sam bira saradnike" i da "o bahatosti ne može biti reči".\nPošto je 6. novembra u 22 sata istekao rok koji mu je sindikat dao da podnese ostavku zbog, izmedju ostalog, "nesavesnog poslovanja kojim je na najgrublji način narušen ugled Narodnog pozorišta", Savić je samo poručio: "Ja ostavku podnositi neću, moj mandat je na raspolaganju Vladi Srbije".\nPremijerka Ane Brnabić je tim povodom kazala da žali što mnogi obraćanjem njenoj vladi žele da skinu odgovornost sa sebe.\n"Ne mislim samo na direktora Narodnog pozorišta, već i na Upravni odbor. Ne možete da kažete: 'Vlada me je postavila, Vlada neka me smeni', kao što ni UO ne može da kaže: 'Mi ne možemo da rešimo ovu situaciju, pa neka ide nazad, neka je reši Vlada'", ocenila je Brnabić.\nIzvor: SEEcult.org, 09.Nov.2018, 00:12\nSindikat Drame Narodnog pozorišta u Beogradu održao je 8. novembra štrajk upozorenja kojim je ponovio zahtev za ostavku upravnika Dejana Savića, a dok Savić i dalje to odbija, ministar kulture i informisanja Srbije Vladan Vukosavljević poručio je da sa premijerkom Anom Brnabić temeljno razmatra...


Svečano otvoren atletski trenažni stadion na Banjici – Sport ONLINE\nSvečano otvoren atletski trenažni stadion na Banjici\n26/11/2021 Dejan M. Andrić Atletika, Vesti 0\nNajmoderniji atletski trenažni stadion, sa novom tartan stazom i osvetljenjem, otvoren je danas u Beogradu.\nStadion se nalazi u sklopu Atletske dvorane na Banjici, a otvorili su ga ministar omladine i sporta Vanja Udovičić i predsednik Srpskog atletskog saveza Veselin Jevrosimovoć, u društvu predsednika Svetske atletike Sebastijana Koua i prvog čoveka Evropske atletske federacije Dobromira Karamarinova.\n„Pre par godina obećali smo da ćemo promeniti atletsku sliku Srbije i danas, u prisustvu najvažnijih ljudi svetske atletike, pojazujemo da je Srbija rame uz rame sa svetom. Postalo je normalno da se otvaraju novi atletski objekti, da se ostvaruju značajni rezultati, a posebno nam je važna podrška Svetske i Evropske atletike, posebno gospodina Koua, vrsnog atletičara i olimpijca. Pre nekoliko godina biki smo domaćini najboljeg Evropskog dvoranskog prvenstva u istoriji, a za par meseci bicbemo ponosni domaćini Svetskog atletskog dvoranskog šampionata“, izjavio je Udovičić.\nJevrosimović je istakao da je srpska atletika dobila prestižan stadion.\n„Prvi put imamo da trenažna staza i atletska dvorana stoje jedan pored drugog, tako da atletičari mogu da treniraju tokom cele godine. Mi smo dobili značaajna finansijska sredstva, naš budžet nikad nije bio veći, ove godine smo završili pet atletskih objekata, a takođe smo dobili finansijska sredstva za pomoć klubovima“, istako je Jevrosimović i zahvalio se Vladi Srbije, predsedniku Aleksandru Vučiću, kao i vojci Srbije jer se dvorana i alteski teren nalaze na njihovom prostoru.\nPrvi čovek Svetske atletike čuveni Britanac Sebastijan Kou iskazao je zahvalnost što je gost Beograda.\n„Okružen sam ljudima svih segmenata, koji vole atletiku, to je olimpijski sport broj jedan. Ovo je još jedno poglavlje u srpskoj atletici, zahvaljujem se Veselinu koji je neverovatan predsednik, zahvaljujem ministru, ali sve ovo se dešava jer imate političko liderstvo koje razume i podržava sport. Takođe je i Dobromir Karamarinov uradio mnogo za atletiku na Balkanu“, rekao je Kou i doda da očekuje da dvoransko Svetsko prvenstvo u Beogradu, baš kao što je bilo Evropsko, bude najbolje ikad.\nZvezda taman toliko dobra da još jednom pobedi Ludogorec\nItalija ili Portugalija neće igrati na Mundijalu u Kataru\nĐoković najbolji sportista Evrope za 2021. godinu


Beta, Insajder | 09. jul 2017.\nAdriana Zaharijević sa Instituta za filozofiju i društvenu teoriju iz Beograda rekla je na skupu koji je održan sinoć, da je zvaničan stav bio da Srbija ’90-tih nije vodila ratove i ocenila da „samim tim, Srbija iz ratova nije ni izašla“.\nDesničarski ekstremisti prekinuli su pre dve nedelje u Nišu projekciju filma „Albanke su naše sestre“, a odgovornost za te incidente preuzela je klerofašistička organizacija Obraz, čije je delovanje Ustavni sud Srbije zabranio pre pet godina.\nPolicijska uprava u Nišu potvrdila je da je grupa građana negodovala zbog projekcije dokumentarnog filma „Albanke su naše sestre“, ali da “nije bilo incidenata”.\nDokumentarni film „Albanke su naše sestre“ snimljen je u okviru projekta „Stvarni ljudi – stvarna rešenja“, koji su partnerski realizovali Nezavisno društvo novinara Vojvodine, BIRN Kosova i Forum ZFD, s ciljem normalizacije odnosa izmedju Srbije i Kosova.\nProfesoka beogradskog Fakulteta političkih nauka Snježana Milivojević ocenila je da je „očigledno“ da društvo u Srbiji ne može ništa da nauči iz nedavne prošlosti.\n„Mi možemo doživotno da vodimo kosovsku bitku, ali svet se promenio“, rekla je ona i založila se za razgovor o novom globalnom napadu populizma koji „razara“ stabilne demokratije i institucije koje su ranije bile uzorne.\n„Ljude proglašavaju autošovinistima jer navodno nisu dovoljno patriote ili nisu dovoljno nacionalni. U tom smislu, nije se mnogo promenilo od ’90-tih do danas“, navela je Aleksandra Đurić Bosnić.\nProfesorka Fakulteta dramskih umetnosti u Beogradu Milena Dragićević Šešić ocenila je da je nekadašnji Radio B92 danas prava ilustracija „šta smo hteli, a šta smo dobili“.\n„Danas imamo jednu komercijalnu plej listu i kažu da je to navodno dobro“, kazala je Milena Dragićević Šešić.\nProblemom novog uzleta desnice Insajder se bavio u emisiji „Sukob oko sistema vrednosti“.\nMilena Dragićević Šešić Napadi u Nišu Ratno huškanje Snježana Milivojević\n← UNS: Policija mora hitno da otkrije ko je i s kojim motivima obio stan novinarke Krika\nDržava izlazi iz vlasničke strukture Novosti? →\n1 komentar za: ““Rat i dalje traje, projekat suočavanja s 90-im nije moguć” (VIDEO)”


PREDVIĐANJA ZA 2019. GODINU Astrolog Mihailo Čukić: Uvek kad su Englezi švorc, Evropa zarati!\nStanje u Evropi je krajnje zabrinjavajuće za onoga ko to ume da vidi.\nKolone vojno sposobnih, i najverovatnije vojno spremnih imigranata, idu nimalo nasumično na svoja krajnja odredišta u skoro sve Evropske države. Jasno je da podgojeni i testosterona lišeni evropski tinejdžeri nisu u stanju da čestito drže ni svoj „ajfon“ u rukama, te stiže sa Istoka zamena u vidu budućih redova evropskih vojski, koji će očigledno time platiti svoje novo državljanstvo. Uostalom, ne dešava se ovo prvi put u istoriji. Slično njima, za vreme građanskog rata u USA, imigranti su direktno sa brodova oblačili uniforme vojske severa, pa ko je preživeo naplaćivao je to državljanstvom. Prvo krv, pa onda pasoš, moto je svežih i spremnih regruta.\nPROČITAJTE: Veliki ljubavni horoskop za 2019. godinu\nKo ovo ne vidi, u ozbiljnom je problemu. Nalazimo se blizu nove triplicitetne konjunkcije hronokratora, koja će se desiti u Vodoliji decembra 2020. i označiti novi mundani period od nekih 250 godina. Sama konjunkcija ukazuje na drastične promene svetskog sistema i prenos moći na zemlje Istoka. Kako smo u završnoj fazi promene, odnosno poslednjoj trećini ciklusa, tako se stvari zaoštravaju drastičnije nego pre.


Peti po redu Srpski dani osiguranja u Aranđelovcu - Dunav osiguranje\nPeti po redu Srpski dani osiguranja u Aranđelovcu\nVremena se menjaju, a sa njim i tržište osiguranja. Pod sloganom „Tempora mutantur“ održaće se peti put po redu Srpski dani osiguranja, 25. i 26. novembra u Aranđelovcu, gde će se uz prisustvo velikog broja panelista i predstavnika struke razgovarati o novim rizicima i sposobnostima osiguravajuće delatnosti da se prilagodi tržištu.\nSrpske dane osiguranja će ispred Udruženja osiguravača Srbije otvoriti Ivana Soković, predsednica IO Kompanije Dunav, koja je ujedno i predsednica UO Udruženja osiguravača Srbije. Ona će se, pored guvernerke NBS, obratiti okupljenima i otvoriti ovu najznačajniju manifestaciju iz oblasti osiguranja u zemlji.\nNa ovogodišnjoj konferenciji biće razgovora o tome koliko je pandemija izazvana korona virusom izmenila sektor osiguranja, šta je naučeno iz ove krize i da li su svi akteri spremni za narednu Kovid-20 krizu, a biće održan i okrugli sto na temu koliko je zdravstveno osiguranje snaga i partner države.\nNa petim Srpskim danima osiguranja govoriće se i o budućnosti životnih osiguranja nakon pandemije i finansijske krize, kao i o mnogim drugim temama.\nSkup je prilika da se u okviru osiguravajuće branše pruže odgovori na neka od pitanja u kom smeru dalje treba razvijati segmente i usluge, a svi zainteresovani mogu program pratiti u direktnom prenosu na youtube kanalu Udruženja osiguravača Srbije – V Srpski dani osiguranja – YouTube.


Počelo obilježavanje Dječije nedjelje\nObilježavanje Međunarodne nedjelje djeteta predstavlja način da se ukaže javnosti na potrebu i obavezu poštovanja djeteta i na zaštitu dječijih prava garantovanih Konvencijom o pravima djeteta koju je 1989. godine usvojila Skupština Ujedinjenih nacija.\n“Dječija nedjelja” obilježava se svake godine u prvoj sedmici oktobra, a cilj manifestacije je promocija prava djeteta, poboljšanje društvene brige za djecu i jačanje odgovornosti svih subjekata zaštite, kao i upoznavanje šire javnosti sa potrebama djece, njihovim psihosocijalnim odrastanjem pod jednakim uslovima.\nOva manifestacija je i skretanje pažnje i ukazivanje na odgovornost porodice, države, škole, zdravstvenih, socijalnih i drugih institucija prema djeci. Dečija nedelja je prilika da se ukaže na obavezu poštovanja Konvencije UN-a o pravima djeteta. Konvencija o pravima djeteta je međunarodni dokument, usvojen na Generalnoj skupštini Ujedinjenih nacija 1989. godine, a sadrži univerzalne standarde koje država potpisnica Konvencije mora garantovati svakom djetetu. U Konvenciji se govori, prije svega, o obavezama odraslih prema djeci kao i o obavezama brojnih društvenih faktora koji učestvuju u zaštiti djece.\nViše iz kategorije: « Malijević : Uklonjeni psi lutalice radi bolje bezbjednosti djece Rukometaši dočekuju banjalučki Borac »\nVaša IP adresa je : 46.229.168.151


Delimano Multifresh Basic ekstraktor cena, cene Srbija, prodaja Beograd Novi Sad Niš\nEPonuda > Kućni & Kuhinjski aparati > Kuhinjski aparati > Blenderi > Delimano Blenderi\nDelimano Multifresh Basic ekstraktor cene\nDelimano Multifresh Basic vakumski blender, sprečava oksidaciju i čuva više vitamina i minerala za jačanje imunološkog sistema i čuvanje Vašeg zdravlja. Visoke performanse blendera i neverovatna svojstva vakuuma čine da svi sastojci duže ostanu savršeno sveži. Baza snage 800 W / 25.000 okretaja u minuti, 6-kraka titanijum oštrica od nerđajućeg čelik, posuda za ekstrakciju/blendiranje (700ml) sa vakuum ventilom, nastavak za vakuumiranje, uređaj za vakumiranje.... specifikacija\nDelimano Multifresh Basic vakumski blender, sprečava oksidaciju i čuva više vitamina i minerala za jačanje imunološkog sistema i čuvanje Vašeg zdravlja. Visoke performanse blendera i neverovatna svojstva vakuuma čine da svi sastojci duže ostanu savršeno sveži. Baza snage 800 W / 25.000 okretaja u minuti, 6-kraka titanijum oštrica od nerđajućeg čelik, posuda za ekstrakciju/blendiranje (700ml) sa vakuum ventilom, nastavak za vakuumiranje, uređaj za vakumiranje.\nTrenutno nemamo slike za Delimano Multifresh Basic ekstraktor\ncena od 19.970,00 din\nSencor SBU7873VT blender\nSencor SBU7870GG blender\nGorenje BS1600E blender\nSencor SBU7874RD blender\nEPonuda nije internet prodavnica već Vam omogućava da brzo i lako nađete Delimano Multifresh Basic ekstraktor po najjeftinijoj ceni. Naš cilj je da kupci budu što bolje informisani o ponudi Delimano Multifresh Basic ekstraktor na tržištu Srbije. Vrlo lako nalazite željeni proizvod za kategoriju Blenderi cene, ne morate da lutate od sajta do sajta za Delimano Blenderi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Delimano Multifresh Basic ekstraktor sa PRODAVCEM. EPonuda ne može da garantuje potpunu tačnost specifikacije i slika za Delimano Multifresh Basic ekstraktor. Pre kupovine, podatke za Delimano Multifresh Basic ekstraktor proverite na sajtu PROIZVOĐAČA.\nDelimano Multifresh Basic ekstraktorDelimano 3u1 ručni blender set JoyDelimano Multipraktik 7u1Delimano Multifresh 5u1 vakuum ekstraktorDelimano Hand Blender Joy stapniDelimano Nutribullet plavi - 5 delova [600W]Delimano Beli Nutribullet ekstraktor hranljivih sastojaka [600W] DelimanoDelimano Nutri ekstraktor 5 delova DelimanoDelimano Crveni Nutri ekstraktor [600W] 5 delova DelimanoDelimano Ekstraktor namirnica Nutri 600Delimano Nutri Pro 900Delimano NITRIBULET


Saopštenje Zaštitnika građana povodom usvajanja Zakona o izmenama i dopunama Zakona o nacionalnim savetima nacionalnih manjina\nZaštitnik građana Saša Janković pozdravlja usvajanje Zakona o izmenama i dopunama Zakona o nacionalnim savetima nacionalnih manjina kojim su, između ostalog, uvažene konkretne preporuke Zaštitnika građana kako da se unapredi način izbora nacionalnih saveta, posle propusta koje je utvrdio prilikom izbora za nacionalne saveta u 2010. godini.\nImajući u vidu da se Zakon donosi u izbornoj godini za nacionalne savete nacionalnih manjina, za očekivati je da usvojene izmene doprinesu legitimitetu i radu nacionalnih saveta koji će biti izabrani, kao i zaštiti i ostvarivanju prava građana – pripadnika nacionalnih manjina, koji savete biraju.\nMeđutim, Zaštitnik građana podseća i konstatuje da je Ustavni sud u januaru ove godine doneo odluku o neustavnosti određenih odredbi Zakona o nacionalnim savetima nacionalnih manjina, ali da danas doneti Zakon nije dao rešenja na ona pitanja koja su otvorena za rešavanje nakon te odluke Ustavnog suda.\nZaštitnik građana ističe da je nužno bez odlaganja pristupiti daljim izmenama i dopunama, kako radi uređivanja pitanja koja su do sada bila uređena na neustavan način, tako i radi unapređivanja svih drugih odredbi Zakona čija primena je u prošlosti bila otežana ili onemogućena, na primer zbog toga što je zavisila od političke volje ili zbog toga što više zakona nije bilo usaglašeno. Zbog takvih manjkavosti, koje i danas postoje, pojedini nacionalni saveti ne ostvaruju sva zakonom utvrđena javna ovlašćenja u oblastima obrazovanja, kulture, informisanja i službene upotrebe jezika i pisama. Zaštitnik građana je u svim prilikama isticao i potrebu depolitizacije izbora i rada nacionalnih saveta nacionalnih manjina.


Strah od nove „policije morala” u Azerbejdžanu · Global Voices na srpskom\nStrah od nove „policije morala” u Azerbejdžanu\nSporne patrole nameravaju da suzbiju seks turizam u Bakuu\nPrevod objavljen 12/10/2019 8:15 GMT\nPročitajte članak na Malagasy, bahasa Indonesia, Français, čeština , Italiano, Español, русский, فارسی, English\nPolicijska patrola u centru Bakua, glavnog grada Azerbejdžana. Foto: Wikimedia Commons, 2019. CC BY SA 3.0\n2. septembra stanovnici Bakua su obavešteni da će nova vrsta policijskih snaga obilaziti ulice glavnog grada Azerbejdžana. Lokalni mediji su citirali izjavu Glavne policijske uprave grada Bakua prema kojoj su vlasti odlučile da preuzmu „složene preventivne mere” protiv pojava „koja se kose sa javnim moralnim vrednostima i nacionalnim mentalitetom.” Ova dluka je navodno doneta nakon što su stanovnici uputili nekoliko prijava policijskoj upravi.\nPredsednik Ilham Alijev vlada Azerbajdžanom od 2003. Poslovni interesi porodice Alijev su svetski poznati; glamur i sjaj njihovog načina života podjednako se pojavljuju u međunarodnim časopisima i u novinarskim istraživanjima. Međutim, kod kuće, apeli na konzervativne „nacionalne vrednosti i mentalitet” i dalje su raširena metoda sramoćenja Azerbejdžana zbog neprimerenog ponašanja, o čemu god da se radi.\nZato ne čudi da je, kada je glavna policijska stanica objavila ovo saopštenje, to izazvalo odbojnost naprednih stanovnika Bakua. Koje su to moralne vrednosti koje su zahtevale zaštitu od policije? Šta je u ovom konkretnom kontekstu definisalo nacionalni mentalitet i šta predstavlja kršenje tih morala i vrednosti?\n„Da li to znači da je nemoralna žena koja nosi kratku haljinu ili par koji se drži za ruke?” upitala je pravnica Samira Agajeva u intervjuu za radio Azadliq, azerbejdžansku službu Radija Slobodna Evropa. Aghajeva je dalje izjavila da vlasti nisu navele šta tačno predstavlja povredu „nacionalnog mentaliteta”, a ona smatra da policija sama ne zna kako će postupati u takvim slučajevima.\nU nedostatku jasnog zakonskog okvira, postoji bojazan da bi policija jednostavno mogla da uznemirava građane u ime „javnog morala, bez obzira na to šta smatraju da bi trebalo da se uradi. Ovo bi značilo primenu presedana po kome policija deluje kao čuvar javnog morala, kao u Saudijskoj Arabiji, Iranu ili Maleziji.\nMeydanTV, nezavisna medijska platforma koja deluje u egzilu, je objavila karikaturu Gunduz Agajeva u kojoj se ruga „policajcima morala”. Azerbejdžani su brzo podelili skepticizam na mrežama društvenih medija:\nOni organizuju „policiju morala”. Oni će da mere dužinu suknji na Torgovaji [glavna ulica za pešake u Bakuu]\nUbrzo je postalo jasno da se uvođenje „policije morala” ustvari odnosi na nadgledanje jedne veoma specifične industrije: seksualni radnici i seksualni turizam u Azerbejdžanu.\n14 septembra ove godine, Ministar unutrašnjih poslova Azerbejdžaja je izjavio, da će se to obaveštenje povući, rekavši da se „policija morala” ipak neće pojaviti u Bakuu. Umesto toga, specijalne patrole koje će biti prepoznatljive po svojim uniformama će biti odgovorne za „uklanjanje žena lakog morala koje nude turistima seksualne usluge” sa ulica grada.\nDržavni zavod za statistiku ne navodi broj pojedinaca koji su zaposleni u ovoj specifičnoj industriji. Prema bazi podataka UNAIDS-a, 2018. godine, broj seksualnih radnika u Azerbejdžanu je procenjen na 32,000, što je za 5,000 više nego 2011. U istom tom periodu, stanovnici Bakua su počeli aktivno da kritikuju primetan rast prostitucije u svom gradu.\nAli u zemlji u kojoj je policija ozloglašena zbog korupcije, a prošli pokušaji suzbijanja prostitucije i drugih nezakonitih radnji pokazali su se uzaludnima, stopa uspeha novih specijalnih jedinica ne obećava mnogo. U autoritativnom Azerbejdžanu, policija je dugo pomagala u sprovođenju represije i nadzora disidenata i opozicionih aktivista. Ako ništa drugo, uloga azerbejdžanske policije je upravo poboljšana kako bi se još više mešala u privani život ljudi — a sve to da bi se rešio problem koji nipošto nije nov.\nUstvari, mnogi stručnjaci koji su govorili o nedavnim razvoju događaja slažu se da uvođenje moralne policije verovatno neće dovesti do smanjenja seksualnog rada. Umesto toga, oni kažu, vlati bi trebale da pronađu rešenja za prave razloge koji vode osobe u seks industriju; moraju obraditi osnovne uzroke kao što su nedostatak dobrog obrazovanja, nejednakosti u platama, i loše ekonomske mogućnosti.\nA sve to povlači pitanje: Gde je moral u policiji morala?\nNe treba nam policija morala, već moralna policija.\nIstočna & Centralna Evropa pre 1 nedelje


Udruženje seljaka Subotice održalo je konferenciju pod nazivom „Inovativnosti agrarnog i ruralnog razvoja u 2015. godini“ koja je bila namenjena poljoprivrednicima, farmerima, Udruženju poljoprivrednika regiona, predstavnicima institucija, komora i agrarnim preduzetnicima.\n—Inovativnost u čitavom sistemu je uvođenje IPARD II programa, koji u procesu priključenja EU predstavlja predpristupni fond EU za podsticanje agrarnog i ruralnog razvoja u kojem u ovom trenutku ima 175 miliona evra, što je po prvi put programski dostupno proizvođačima u našoj zemlji. Ovi izvori finansiranja će do kraja godine biti dostupni i našim poljoprivrednicima, kada se očekuje i raspisivanje prvih konkursa, kaže Arpad Kiš, predsednik Udruženja seljaka Subotice.\nUdruženje seljaka je prvo predstavilo mogućnost korišćenja IPARD sredstava iz prostog razloga što je priprema dokumentacije za učešće na konkursu u našim uslovima dugotrajna i traje čak i do šest meseci.\n—To je razlog zbog koga smo već sada počeli sa upoznavanjem poljoprivrednika o mogućnostima korišćenja IPARD sredstava, a iznos koji može da se dobije je od 60 do 70 odsto povratnih sredstava, za mlade poljoprivrednike 65 odsto, a za područja sa posebnim potrebama 70 odsto. To praktično znači da će potražnja sredstava iz ovog fonda zavisiti od kreditne sposobnosti poljoprivrednika, jer je teško prvo uraditi projekat i sve isfinansirati, ali su sredstva koja se dobiju iz fonda značajna, rekao je Kiš.\nO mogućnostima kreditiranja poljoprivrednika govorili su predstavnici Razvojnog fonda APV, Garancijskog fonda, IPARD II nacionalni i razvojni program i mere podrške agrarnog i ruralnog razvoja 2015. godine predstavio je Aleksandar Bogunović iz Ministartva poljoprivrede i zaštite životne sredine.\n—U ovom trenutku Fond za razvoj poljoprivrede ima otvorene konkurse za kredite pod povoljnim uslovima, koje raspisuje dva puta godišnje. Fond za razvoj poljoprivrede grada Subotice, koji je osnovan 2004. godine takođe nudi povoljne kredite poljoprivrednicima. Razvojni fond APV je izložio čitavu paletu podsticaja i kreditiranja poljoprivrednika (na primer za izgradnju silosa, kupovinu zemljišta). Garancijski fond AP Vojvodine se predstavio sa svojom paletom podrške poljoprivrednim proizvođačima uz naznaku da je ovaj fond neprekidno otvoren za poljoprivrednike i da se stalno može konkurisati, dodao je Arpad Kiš.\nPrema njegovim rečima, Udruženje seljaka je očekivalo da će se unaprediti i nacionalni program za razvoj poljoprivrede u 2015. godini.\n—Okvirno nam je naznačeno da će Ministarstvo poljoprivrede i zaštite životne sredine u okviru nacionalnog programa podržati samo male poljoprivredne proizvođače (koji poseduju do 20 hektara zemlje) , a veća i jača gazdinstva će bti podržana iz IPARD programa, rekao je Arpad Kiš.\nOdržavanje konferencije je samo prvi korak u predstavljanju IPARD II programa poljoprivrednim proizvođačima.\n—I dalje ćemo putem radionica tumačiti poljoprivrednicima i potencijalnim korisnicima mogućnosti korišćenja sredstava iz ovog fonda da bi se znali pripremiti. Osim podsticaja poljoprivredne proizvodnje sredstva fonda mogu da se koriste i za ruralni razvoj (seoski turizam, opremanje objekata, smeštajnih jedinica, povećanje kapaciteta, restorana) koji bi privukao turiste, rekao je Arpad Kiš.\nKonfenerenciji je prisustvovao i Atila Juhas, državni sekretar Ministarstva poljoprivrede i zaštite životne sredine, koji je prisutne upoznao sa aktuelnostima u radu ministarstva, prepremi zakonskih akata i dokumenata koji se tiču poljoprivrednika i lokalnog stanovništva.


Ugrađena dva lifta za prevoz invalida Ugrađena dva lifta za prevoz invalida\nObjavljeno: 28. 8. 2019 u 16:01h\nIzvedene radove obišli su gradonačelnik Igor Radojičić i predstavnici Košarkaškog kluba invalida “Vrbas”, kojima će ugradnja ove opreme pomoći da ravnopravno sa ostalim sportistima koriste novu sportsku halu.\n“Ranije su već prilagođene dvije svlačionice za lica sa invaliditetom, a od sada su u funkciji i dva lifta koja će im omogućiti pristup terenu i svlačionicama” – rekao je Radojičić.\nČlanica KKI “Vrbas” Biljana Nedić izrazila je zadovoljstvo zbog ugradnje novih liftova u ovoj dvorani, ističući da je ovo svojevrsna nagrada za klub koji se konstantno bori za bolje uslove svojih članova.\n“Nova dvorana ispunjava sve potrebne uslove da bi lica sa invaliditetom mogla da se bave sportom” – kazala je ona.\nPrema njenim riječima, u posljednje vrijeme je na području grada evidentan napredak na ukidanju arhitektonskih barijera, koje osobama sa invaliditetom predstavljaju veliku smetnju.\nIzvor: Glassrpske/ Dajana Vranješ


Nastavljen protest na KiM, prelazak moguć jedino pješice - Srpskacafe\nNastavljen protest na KiM, prelazak moguć jedino pješice\nPetak, 24.09.2021., 09:47 Petak, 24.09.2021., 09:47\nGrađani nezadovoljni jednostranom odlukom Prištine da uvede probne tablice za sva vozila koja ulaze na područje Kosova i Metohije iz centralne Srbije peti dan protestuju kod administrativnih prelaza Jarinje i Brnjak, gdje su raspoređene specijalne jedinice Rosu.\nNa sjever pokrajine i dalje se može jedino pješice.\nOkupljeni traže povlačenje specijalnih jedinica policije i ukidanje jednostrane odluke Prištine.\nNa administrativnom prelazu Brnjak policija je juče pretukla trojicu Srba, koji su zbrinuti u bolnici u sjevernoj Kosovskom Mitrovici i nisu životno ugroženi.\nPredsjednik Srbije Aleksandar Vučić rekao je da je veoma zabrinut zbog prebijanja Srba, dodajući da je pitanje za NATO i EU zašto to dozvoljavaju.\nPrivremene vlasti u Prištini u ponedjeljak, 20. septembra, uputile su na Jarinje i Brnjak specijalne jedinice policije Rosu, kako bi obezbijedile početak primjene jednostrane odluke da se uvedu probne tablice za sva vozila koja ulaze na teritoriju Kosova i Metohije iz centralne Srbije.


Druga redovna godišnja poseta spoljašnjih ocenjivača Opštoj bolnici „Đorđe Joanović“ Zrenjanin je obavljena 24.05.2022. godine od strane tima spoljašnjih ocenjivača koji čene Aleksandra Vračarić i Tanja Erdeljanović. Opšta bolnica „Đorđe Joanović“ Zrenjanin stekla je akreditacijski status na period od 7 godina, od 2019. do 2026. godine.\nRedovna poseta obuhvata proveru usklađenosti rada zdravstvene ustanove sa standardima za akreditaciju u toku trajanja akreditacije i podrazumeva uvid u rad zdravstvene ustanove, pregled dokumentacije i planova za unapređenje kvaliteta. U skladu sa tim, redovna godišnja poseta se sprovodi u cilju utvrđivanja načina na koji Zdravstvena ustanova održava utvrđeni nivo kvaliteta na osnovu koga je stekla sertifikat o akreditaciji.\nOpšti utisak spoljašnjih ocenjivača nakon redovne posete:\nOpšta bolnica „Đorđe Joanović“ Zrenjanin nastavlja redovan rad u skladu sa akreditacijskim standardima i može se reći da je kontinuirana i višegodišnja posvećenost tom cilju već postala sinonim za ovu Ustanovu.\nOpšti je utisak da se poštuju i unapređuju propisani standardi i procedure, da je to svakodnevni i odavno usvojeni metod rada u ovoj bolnici.\nPoseban izazov prethodnih godina je rad u uslovima pandemije Korona virusom, i bezbednost pacijenata i zaposlenih u uslovima pandemije. U tom smislu donet je veliki broj procedura koje definišu rad u vanrednim okolnostima. Ustanova je pokazala fleksibilnost, mogućnost funkcionisanja u izmenjenim okolnostima, uspešno regulišući poštovanjem postojećih i uvođenjem novih procedura sve procese rada (stalne promene i prilagođavanje epidemiološkoj situaciji, preraspodelu prostora i kadrova za lečenje kovid i non-kovid pacijenata na najbolji mogući način).\nU proteklom periodu je nastavljeno sa prijemom novih radnika, edukacijom postojećeg kadra, nabavkom opreme od strateškog značaja i uvođenjem novih tehnologija.\nRad u skladu sa standardima akreditacije u ovoj ustanovi je dugogodišnja praksa i očigledan je entuzijazam rukovodstva i zaposlenih da se rad odvija na dostignutom nivou i da se neprekidno unapređuje, što je jedan od najvećih kvaliteta ove bolnice.\nZavidan nivo svesti svih zaposlenih o prednostima i neophodnosti poštovanja standarda u svakodnevnom radu je impresivan i za svaku je pohvalu.\nOpšti utisak je da se u Opštoj bolnici „Đorđe Joanović“ Zrenjanin radi i planira u skladu sa akreditacijskim standardima. Evidentna je rešenost rukovodstva, kao i zaposlenih, da se kvalitet rada i bezbednost i zdravlje na radu, kako zaposlenih tako i korisnika usluga podignu na još viši nivo. Opšta bolnica „Đorđe Joanović“ svakom redovnom posetom potvrđuje stečeni akreditacijski status i održava kontinuitet.


Polaganjem cvijeća na spomen obilježjima u BiH će biti obilježen Dan pobjede nad fašizmom | Kakanj-X\nPolaganjem cvijeća na spomen obilježjima u BiH će biti obilježen Dan pobjede nad fašizmom\nU Evropi će sutra biti obilježen Dan pobjede nad fašizmom u znak sjećanja na pobjedu antifašista 1945. godine u Drugom svjetskom ratu, kao i Dan Evrope.\nOve godine navršava se 77 godine od završetka Drugog svjetskog rata i 72 godina od pokretanja inicijative za stvaranje političke tvorevine koja je danas izrasla u Evropsku uniju.\nUime Njemačke kapitulaciju je potpisao feldmaršal Wilhelm Keitel, uime Sovjetskog saveza maršal Georgij Žukov, a uime zapadnih saveznika britanski general Arthur Tedder.\nIako je rat završen tek nekoliko mjeseci kasnije, kapitulacijom carskog Japana, u svim zemljama Evrope 9. maj se obilježava kao Dan pobjede nad fašizmom i nacizmom.\nU ratu, koji je trajao nešto manje od šest godina, učestvovala je 61 država i oko 110 miliona vojnika, a poginulo je između 55 i 60 miliona ljudi.\nPrema podacima Državne komisije Socijalističke Federativne Republike Jugoslavije, u tadašnjoj Jugoslaviji ubijeno je više od 1,7 miliona ljudi, među kojima nešto više od 300.000 boraca.\nDan pobjede nad fašizmom i nacizmom obilježava se i kao Dan Evrope u spomen na historijsku deklaraciju Roberta Schumana iz 1950. godine.\nTadašnji francuski ministar vanjskih poslova i jedan od pokretača evropske integracije iznio je ideju o novom obliku političke saradnje u Evropi koja bi učinila rat između evropskih nacija nezamislivim i nemogućim. Schumanov plan se smatra začetkom procesa evropskih integracija.\nGodinu dana nakon predlaganja Schumanovog plana Francuska, Savezna Republika Njemačka, Italija, Belgija, Luksemburg i Nizozemska u Parizu su potpisale Ugovor o osnivanju Evropske zajednice za ugljen i čelik.\nKasnije je, Rimskim ugovorom iz 1957. godine, osnovana Evropska ekonomska zajednica, a potpisivanjem ugovora u Maastrichtu 1992. godine nastala je Evropska unija.\nEvropsko vijeće 1985. godine odlučilo je da se dan objavljivanja deklaracije, 9. maj, obilježava kao Dan Evrope, ne samo u EU, već i širom svijeta.


Izvor: B92, 28.Maj.2020, 07:15\nMinistar spoljnih poslova Austrije Aleksandera Šalenberga i ministarku za evropska pitanja Karoline Edštadler posetiće danas Srbiju, Albaniju i Prištinu.\nOvo je prvo putovanje posle izbijanja epidemije koronavirusa u Austriji, tokom koje je austrijska diplomatija bila ograničena na videokonferencije.\n"Puna integracija država Zapadnog Balkana u EU ostaje ključni faktor za budućnost i stabilizaciju >> Pročitaj celu vest na sajtu B92 << regiona, ali je i za EU od ogromnog strateškog značaja. Ovo putovanje je naš izraz solidarnosti. Destinacije su svesno izabrane. Zapadni Balkan je region našeg težišta i veliki prioritet austrijske spoljne politike. Austrija je te zemlje i tokom krize preko mehanizma civilne zaštite već pomogla medicinskim sredstvima", najavili su ministri uoči posete.\nPortparol ministarke Edštadler, Eberhard Blumental izjavio je za Tanjug da će ministri tokom ovog putovanja lično predati simboliÄŤnu pomoć zemljama regiona u vidu medicinske zaštitne opreme i higijenskih paketa.\n"Solidarnost Austrije sa državama Zapadnog Balkana i tokom kriznog vremena nije prekidana. Najveća moguća stabilnost i bezbednost u susednim zemljama u Jugoistočnoj Evropi je u našem interesu", naglašava Šalenberg.\nMinistri Ä‡e se po povratku u Beč na aerodromu podvrgnuti korona virus testu, te potom uputiti u kućni karantin dok ne dobiju negativne rezultate.\nBlic: ŠALENBERG DANAS U POSETI BALKANU Prvo putovanje austrijskog ministra posle korone ga vodi u Srbiju, Albaniju i Prištinu\nRadio Televizija Vojvodine: Austrija donirala pomoć Srbiji za borbu protiv kovida\nRadio Slobodna Evropa: Austrijski ministri doneli pomoć u Beograd\nBlic: Austrija donirala OSAM TONA humanitarne pomoći Srbiji za borbu protiv korona virusa (FOTO)


Maskirani terorizam: Kako Amerika pokušava da potčini — državu po državu - Sputnjik Srbija\n19:04 11 Maj 2021\n16:45 20.04.2019 Preuzmite kraći link\nEkonomski terorizam nije nova disciplina, ali se sada ubrzanim metodama sprovodi u svetu, u čemu su SAD predvodnik, rizikujući da im se to vrati kao bumerang.\nDa li se ratovanje za SAD pokazalo kao skupo, a nedovoljno delotvorno sredstvo, pa se Vašington priklonio ekonomskom terorizmu kao načinu za uklanjanje režima koji mu nisu po volji.\nSamo što su Sirija i Iran saopštili da SAD vode „ekonomski terorizam“ protiv zemalja koje imaju različita mišljenja, oglasile su se i EU i Kanada, predočivši da će zaštititi svoje kompanije koje posluju na Kubi, zbog čega će se naći na udaru SAD.\nNisu SAD prvi put prozvane za ekonomski terorizam. Pre dve nedelje, spasilačke operacije u područjima pogođenim poplavama u Iranu, koje su odnele ljudske živote, bile su ometene upravo zbog američkih sankcija, ukazao je šef diplomatije Mohamad Zarif, ocenivši da je u Iranu na delu ne ekonomski rat, nego ekonomski terorizam.\nI predsednik Irana Hasan Rohani je krajem prošle godine američke sankcije okarakterisao kao ekonomski terorizam, koji „ima za cilj da stvori paniku u jednoj zemlji i zaplaši druge, kako ne bi intervenisale u zemlji pod sankcijama“.\nVenecuela, čijeg je predsednika Nikolasa Madura Vašington od početka pokušavao da obori sa vlasti kao i njegovog prethodnika Uga Čaveza, na kraju se našla pod velikim ekonomskim pritiskom SAD.\nTo su najsvežiji primeri, a sagovornici Sputnjika na temu ekonomskog terorizma nisu propustili da ukažu i na sankcije Srbiji tokom devedesetih, one pod kojima je još Rusija, ali i razloge obaranja režima Moamera Gadafija u Libiji.\n„Ekonomski terorizam nije nova disciplina, ali se sada ubrzanim metodama i akcijama sprovodi u svetu, a SAD je predvodnik u tome“, kaže ekonomista Borislav Borović. On smatra da ekonomski terorizam, kao i onaj u najširem smislu, predstavlja sistematsku upotrebu nasilja radi zastrašivanja protivnika i slamanja njegovog otpora.\nNa opasnost ekonomskog terorizma još polovinom 2015. godine upozorio je bivši saradnik Stejt departmenta Rodni Martin povodom situacije u Ukrajini. On je konstatovao da su Ukrajinci sa marionetskom vladom Zapada, kod koga su se već prezadužili, postali pioni u šahovskoj geopolitičkoj igri koja se za njih ne može završiti dobro. Martin je zato naglasio da je svetu potrebno da bude zaustavljen „ekonomski terorizam koji Zapad koristi radi dostizanja svojih ekonomskih i vojnih ciljeva“.\nPo oceni Borovića, svaka vojna intervencija se može smatrati i ekonomskim terorizmom, jer su u suštini ratovi način za ostvarenje ekonomskih interesa. On podseća da su još od Iranske revolucije 1979. godine SAD, koristeći svoju ekonomsku nadmoć i uticaj na saveznike, neprestano pokušavale da podriju ekonomski razvoj Irana.\n„Osim sankcija koje praktično traju od kraja sedamdesetih, prema Iranu se sprovode i mere koje se mogu svrstati u klasičan vid ekonomskog terorizma. Na primer, SAD su izvršile pritisak na međunarodni sistem plaćanja SFIFT da isključi iz sistema iranske banke, čime im je onemogućila međunarodna plaćanja sa ostatkom sveta“, objašnjava sagovornik Sputnjika.\nOn podseća da je u Siriji pokušaj obaranja legalnog režima imao takođe svoju ekonomsku pozadinu i pretvorio se u ekonomski terorizam.\n„Jula 2012. Sirija, Iran i Irak potpisali su istorijski sporazum o gasovodu koji je trebalo da se prostire od gasnog polja Južni Pars u Persijskom zalivu, do Damaska u Siriji, preko iračke teritorije, a kasnije do libanske luke na Mediteranu, odakle bi se isporučivao na evropska tržišta. Međutim, problem je bio što se u konkurentskom Kataru nalazi centar glavne komande Pentagona, glavni štab Centrale vazdušnih snaga SAD i Ekspediciona vazdušna jedinica britanskog Ratnog vazduhoplovstva“, objašnjava ovaj ekonomista.\nNameru Katara da uništi sirijsko-iransko-iračku saradnju dodatno je osnažilo otkriće gasa u Siriji u blizini granice sa Libanom, blizu ruske pomorske baze u Tartusu, u avgusta 2011. godine. Glavni ideolog ove geopolitičke igre su, kako napominje, bile SAD, čiji svaki ekonomski teror počinje sankcijama.\nEkonomski udar Amerike na Madura kakav još nije viđen\n„I Venecuela se proteklih godina našla na udaru SAD, a eskalacija se dogodila poslednjih meseci, kada su po nalogu administracije SAD banke blokirale devizne rezerve i račune naftnih kompanija, čime su bez ikakvog uporišta u međunarodnom pravu uzurpirale sredstva jedne suverene države, dajući ih čak na raspolaganje jednom opozicionom predstavniku. Kako to nazvati drugačije nego ekonomskim terorizmom par ekselans“, istakao je Borović.\nOn kaže da je Venecuela i primer kako se protiv jedne zemlje vodi špekulativni valutni rat.\n„Početno oruđe u toj operaciji su imali proamerički mediji, koji su dezinformacijama širili paniku na tržištima novca i akcija. Zatim slede „ugledne finansijske institucije“, koje su preko fingiranih i izmišljenih predviđanja podsticale nestabilnost na tržištu objavljivanjem lažnih i katastrofičnih procena, o padu rejtinga Venecuele na primer, čime su uzdrmale finansijski sistem ove zemlje. Prirodno, tada dolazi do povlačenja deviza iz te zemlje, raste inflacija, pada privredna aktivnost i dolazi do velikog otpuštanja radnika“, ukazuje na uigran scenario analitičar Foruma nezavisnih ekonomista.\nOn je podsetio da su meta špekulativnog valutnog rata, ako je to neophodno, čak i zemlje saveznice, što je na svojoj koži osetila Velika Britanija 1992. godine, kada joj se dogodila „crna sreda“. Kako bi oslabili precenjenu funtu u odnosu na dolar i evropske valute, nekoliko investitora na čelu sa Džordžom Sorošem su u jednom danu na londonskoj berzi otvorili 10 milijardi dolara takozvanih šort pozicija u funtama, koje su menjali za nemačku marku ili francuski franak. Funta je oborena, špekulanti zaradili više milijardi dolara koliko je Britanija izgubila, a zadatak disciplinovanja funte je uspeo.\nNa pitanje u kojoj meri je ekonomski terorizam dao rezultate, on ukazuje na različita iskustva.\n„Ako mislimo na obaranje režima, nije to bilo svugde uspešno, alu su oštetili te zemlje gde pada standard, raste nezadovoljstvo naroda. Gde god je slabiji režim i povodljiviji narod, tu mogu da uspeju. Proteklih godina Latinska Amerika je doživela potpunu transformaciju upravo posredstvom ekonomskog terorizma i intervencija. Promenjeno su desetine režima. Gotovo svi“, napominje sagovornik Sputnjika.\nSirija je, kaže, klasičan primer gde je uprkos teškom ratnom stanju, gde je pomoć Rusije praktično bila u razbijanju terorizma ISIL-a, uspela da se održi, iako je to bilo teško. Nisu uspeli ni u Iranu. U Venecueli je još sve otvoreno, videćemo, kaže Borović, ali i ukazuje da su Iran i najnoviji slučaj sa kompanijama na Kubi primer da Evropska unija više ne želi slepo da sledi SAD u svim akcijama.\n„Mislim da se taj blok oko SAD sada kruni“, ističe Borović, ocenivši da će ekonomski terorizam imati i bumerang efekat.\nSAD uvele nove sankcije Kubi i Venecueli\nTo je i mišljenje analitičara Branka Pavlovića, koji ukazuje da Amerika nije više jedini odlučujući faktor u ekonomskim odnosima. Zato sada progoni sve druge koji sarađuju sa državama koje su pod njihovim sankcijama i to je, kako kaže, primer ekonomskog terorizma.\n„Može Amerika da kaže da neće sarađivati sa bilo kojom državom, ali ne može da progoni one koje ne interesuje takav stav Amerike. I sada se taj otpor gomila i na jedan dramatičan način će se ubrzati slom Amerike kao supersile, nadmoćne u odnosu na druge. Ona će postati samo jedna od velikih sila, ravnopravna sa drugima i time ona sama sebi kopa svoju propast“, smatra on.\nSAD zapravo rade u korist svoje štete, tvrdi Pavlović za Sputnjik.\nVašington: Nove sankcije Kubi nisu usmerene protiv Rusije\nDeripaska: Američke sankcije zasnovane na „prljavim lažima“\nPompeo preti Egiptu: Ako kupite Su-35, uvešćemo vam sankcije\nTramp povukao dodatne sankcije Severnoj Koreji\nekonomski terorizam, venecuelanska nafta, američke sankcije, inflacija, nasilje, banke, Rodni Martin, Borislav Borović, Bašar el Asad, Branko Pavlović, Hasan Rohani, Nikolas Maduro\n18:59 Knežević: Vlada Crne Gore više puta priznala Kosovo od Tačija i Haradinaja\n18:56 Đoković čeka, ugrožen i ruski derbi /uživo/\n18:45 Hoće li Turska mobilisati ceo islamski svet protiv Izraela


ГРЧКА И ТУРСКА НА ИВИЦИ РАТА: Због овог потеза Анкаре и Либије, Атина је већ послала снаге у спорно подручје!\nGRČKA I TURSKA NA IVICI RATA: Zbog ovog poteza Ankare i Libije, Atina je već poslala snage u sporno područje!\n07-12-2019 14:24 Svet Planeta Video\nRat (Foto: pixabay. com)\nSporazumom koji je potpisan 27. novembra predviđen je koridor koji se prostire duž istočnog Mediterana između obala Turske i Libije i seče deo mora na čije pravo polaže Grčka, piše Al DŽazira.\nMinistar energetike Turske Fatih Donmez najavio je da čim sporazum ratifikuju obe strane, turski brodovi će početi podvodno bušenje u tom području u potrazi za prirodnim gasom i naftom.\nIako se grčka vojna mornarica nije zvanično oglasila, dvojica stručnjaka kažu za Al DŽaziru da je Atina poslala pomorske snage u sporno područje jugoistočno od Krita.\nGrčka je odlučila da protera libijskog ambasadora zbog sporazuma Libije i Turske o povlačenju pomorske granice između dve zemlje u blizini grčkog ostrva Krit, prenosi Sputnjik.\nProfesor međunarodnog prava i poslanik konzervativne Nove demokratije u grčkom parlamentu Angelos Sirijos smatra da Turska neće moći da započne bušenja.\n"Ankari je poručeno da se neće tolerisati nikakva istraživanja u oblasti koju Grčka smatra svojom ekskluzivnom ekonomskom zonom", dodao je Sirijos.\nŠef osoblja grčke mornarice admiral Nikos Cunis poručio je da pomorske snage neće čekati ničiju pomoć.\n"Sve što uradimo, uradićemo sami", jasan je Cunis.\nKako RTS prenosi navode Al DŽazire, ni sastanak grčkog premijera Kirjakosa Micotakisa i turskog predsednika Redžepa Tajipa Erdogana na marginama NATO samita nije doveo do konkretnog rešenja.\nIzvor katarske televizijske mreže navodi da su se Micotakis i Erdogan složili da nastave sa merama koje bi gradile poverenje, da se vodi računa o stvaranju zapaljive klime i da dijalog ostane otvoren.\nRaša Tudej se golasila povodom 70 godina NATO-a! Više o tome OVDE.\n"SVI PUTEVI VODE KA PUTINU": Ono što bi moglo da poveže sa ruskim liderom, Tramp krije kao zmija noge\nOVO JE TAJNA HITLEROVIH MILIJARDI: Firer Nemcima glumio skromnost, njegovo bogatstvo nije pronašla ni CIA! (VIDEO)\nCRVENA LINIJA: Još jedan turski korak u Egejskom moru i Grčka bi mogla da potegne silu!\nCEPALI PUTINOVU SLIKU! Zbog susreta ruskog i beloruskog predsednika Minsk je pred vanrednom situacijom! (FOTO/VIDEO)\nAKO JE VEROVATI BABA VANGI 2020. NEĆE BITI DOBRA GODINA: Predviđa tri prirodne katastrofe, pokušaj ubistva jednog i bolest drugog svetskog...


UN: Počela vanredna sjednica vijeća sigurnosti o Gazi - Klix.ba\nVijeće sigurnosti Ujedinjenih nacija otvorilo je u utorak vanrednu sjednicu o humanitarnoj krizi u Pojasu Gaze, iako je Izreal ublažio blokadu koju je prije pet dan nametnuo ovom palestinskom teritoriju zbog raketiranja izraelskih teritorija.\nSjednica, koja je počela sa 45 minuta zakašnjenja, organizirana je na zahtjev arapskih zemalja, dok međunarodni pritisak raste tako da Evropska unija to vidi kao "kolektivno kažnjavanje" 1,5 miliona stanovnika Gaze.\nIzrael je od 17. januara uveo potpunu blokadu Pojasa Gaze odgovarajući tako na učestalo palestinsko raketiranje juga njegovog teritorija. Izraelska vojska je istovremeno izvela operacije protiv naoružanih grupa u Gazi, u kojim je od 15. januara ubijeno 38 ljudi.\nIzraelska vlada je, ipak, u ponedjeljak navečer ublažila blokadu i ponovo dozvolila snabdijevanje Gaze gorivom i lijekovima.


Oktobar 20, 2020 10:26\nAustrija sa više zemalja EU namerava da izgradi "Platformu protiv ilegalne migracije", a u toj borbi na svojim granicama želi u većoj meri da koristi dronove, najavio je ministar unutrašnjih poslova Karl Nehamer.\n"Očekujemo da ćemo na taj način otkrivati značajno veći broj ilegalnih prelazaka granice", kazao je austrijski ministar nemačkom "Veltu", dodajući da Austrija želi još snažnije da deluje i protiv ilegalne migracije na Zapadnom Balkanu.\nNehamer je kazao da na inicijativu Austrije više zemalja EU, među kojima je i Nemačka, nameravaju da izgrade "Platformu protiv ilegalne migracije".\nU to će, kako je dodao, biti uključena i Evropska komisija.\n"Cilj je da objedinimo naše znanje i snage u oblasti zaštite granice, povratka, borbi protiv krijumčara i efikasnog postupka azila. Ta platforma imaće sedište u Beču, ali neće biti nikakva nova agencija EU", objasnio je Nehamer.\nOsnova za osnivanje platforme postavljena je na ministarskom sastanku u julu u Beču.\nPripreme za novu platformu su već skoro završene, rekao je on dodajući da će se uskoro početi sa radom.\n"Planiramo da naše granice ubuduće sistematski nadziremo dronovima, kao dodatak nadzoru helikopterima, koji je skup. Čim dron identifikuje krijumčare ili ilegalne migrante, mobilna jedinica treba da ih zaustavi. Pored toga, uz pomoć dronova moguće je bolje identifikovati stalne promene ruta", objasnio je on.\nMišel: Svet nepripremljen, potreban sporazum o pandemijama 20\nVarhelji: Region Zapadnog Balkana napredovao, radimo na tome da postane punopravi deo EU 25\nZemljotres u centralnoj Grčkoj 24\nTrgovinski pregovori bi mogli da se završe bez sporazuma 24\nEvropa: U Nemačkoj 13.604 nova slučaja, 388 preminulih, rekordan broj preminulih u jednom danu u Bugarskoj i Rusiji 24


U Naučno-tehnološkom centru NIS-a zaposleno 100 mladih stručnjaka - Biznis Telegraf.rs\n12/05/21 | 15:54\nNIS godinama stipendira talentovane učenike i studente u okviru programa "Energija znanja" koji, između ostalog, ima za cilj ulaganje u razvoj visokoobrazovanog kadra za potrebe kompanije\nUzimajući u obzir da visoke tehnologije nisu održive bez ulaganja u obrazovanje, nauku i mlade, NIS kontinuirano ulaže u razvoj obrazovne infrastrukture u Srbiji, a kompanija sarađuje sa brojnim domaćim i stranim obrazovnim i naučnim institucijama. NIS godinama stipendira talentovane učenike i studente u okviru programa "Energija znanja" koji, između ostalog, ima za cilj ulaganje u razvoj visokoobrazovanog kadra za potrebe kompanije. Trenutno je u Naučno-tehnološkom centru NIS-a preko ovog programa zaposleno 14 stipendista NIS-a.\n- Posebno sam impresioniran, a imao sam jednom priliku, zahvaljujući kompaniji NIS, da ugostim deo studenata post diplomskih studija koji su posle srpskih fakulteta odlazili na ruske fakultete i univerzitete, a ono što je najlepše u celoj priči je to da su se vraćali u Srbiju. Vraćali su se da rade, da stvaraju nova dobra i nove vrednosti i da Naftna industrija kao deo ove zajednice, društva i države, bude još razvijenija kompanija, na zadovoljstvo ruske strane, države i građana Srbije - naveo je Vučević.


Telekom Srbija razmatra akvizicije operatora u Srbiji i BiH | mts Tvoj svet\nTelekom Srbija gleda na ICT, IT i ekskluzivni sadržaj za multimedijalne platforme kao na važne inovacione prilike, mada telekomunikaciona infrastruktura i dalje predstavlja glavni oslonac poslovanja kompanije, izjavio je generalni direktor Predrag Ćulibrk na konferenciji Digital 2018 posvećenoj trendovima u telekomunikacijama i medijima.\nUčestvujući na tradicionalnom CEO panelu telekom lidera regiona, Ćulibrk je naveo da je Telekom Srbija u 2017. godini imao 24.000 kilometara položenih optičkih kablova, u nastojanju da se približi korisniku najsavremenijim tehničkim rešenjima, kao i da je u prethodnoj godini gotovo dupliran broj 4G baznih stanica.\nGeneralni direktor Telekoma Srbija je, takođe, naveo da je kompanija u proteklih nekoliko godina značajno smanjila zaduženost i ocenio da su sazreli uslovi za novi investicioni ciklus, nakon ranijih ulaganja i akvizicija regionu.\n„Razmišljamo o akviziciji operatora u Srbiji i Republici Srpskoj, u kojoj smo već prisutni sa multimedijalnim uslugama, sa idejom da popravimo našu tržišnu poziciju u domenu multimedije. Upravo na to se nadovezuju i naše investicije u sadržaj“, rekao je Predrag Ćulibrk i dodao da je Telekom Srbija odnosno sportski kanal Arena sport obezbedio prenose Lige šampiona u fudbalu i prenose Italijanske lige u naredne tri godine.\n„Mi ulazak na ICT tržište gledamo pre svega kroz različite vidove partnerstva, kroz saradnju sa velikim kompanijama u toj oblasti kakve su VMware, Microsoft, SAP i druge. Posmatramo ga, takođe, kroz konektivnost zbog svih naših usluga koje posedujemo u tom segmentu, kao i kroz iskustvo koje Telekom Srbija poseduje kao kompanija koja zapošljava preko 1.000 inženjera koji razvijaju i održavaju veoma kompleksan sistem, verovatno najkompleksniji u regionu“, rekao je on.\nDvodnevnu konferenciju koja se održava u Beogradu otvorili su ministar kulture i informisanja Vladan Vukosavljević, ambasador Velike Britanije u Srbiji, Denis Kif, i državna sekretarka u ministarstvu trgovine, turizma i telekomunikacija Tatjana Matić.


Povećanja zarada u javnom sektoru Srbije treba da budu ograničena u 2021. poručio je ŠEF MISIJE MMF\n12:01 - 17 Oct 2020\nŠef misije Međunarodnog monetarnog fonda (MMF) u razgovorima sa srpskim vlastima Jan Kejs Martejn izjavio je da u 2021. godini povećanja zarada u javnom sektoru Srbije treba da budu ograničena, da povećanja penzija treba da prate dogovorenu švajcarsku formulu, a da dodatna ad hok povećanja ili isplate treba izbegavati.\n„Međutim, prognoza je i dalje vrlo neizvesna, zbog nepredvidljivog uticaja kretanja epidemije i posledičnih nepovoljnih efekata na ekonomiju Srbije i njenih trgovinskih partnera. Inflacija je i dalje niska i očekuje se da će se u 2021. zadržati u donjoj polovini ciljanog koridora NBS. Bankarski sistem je ostao stabilan, likvidan i dobro kapitalizovan“, piše u izjavi.\nDodao je da sprovođenje strukturnih reformi treba da se ubrza posle određenih kašnjenja zbog pandemije, kako bi se obezbedio snažan i stabilan rast u srednjoročnom periodu.\nOn navodi da su unapređenje korporativnog upravljanja u javnim preduzećima, uključujući EPS, kao i razvoj tržišta kapitala u Srbiji, i dalje od presudnog značaja.\n„Pozdravljamo napredak ostvaren ka završetku privatizacije Komercijalne banke i podržavamo dalje napore da se privatizuje Petrohemija. Srednjoročni prioriteti u cilju stvaranja uslova za brži rast privatnog sektora i približavanje nivoima dohotka u EU takođe uključuju jačanje vladavine prava i unapređenje pravosudnog sistema“, dodaje Martejn.


Naslovna Kultura Knjige Svečana akademija povodom 150 godina bibliotekarstva u Bačkoj Palanci\nU NB "Veljko Petrović" obeležen veliki jubilej\nBAČKA PALANKA: U Narodnoj biblioteci „Veljko Petrović“ u sredu (16.10.) obeleženo je 150 godina od osnivanja Srpske čitaonice u Bačkoj Palanci.\nSvečanoj akademiji prisustvovao je veliki broj gostiju iz sveta kulture, predstavnici škola, biblioteka iz susednih opština kao i upravnik biblioteke Matice srpske i pesnik Selimir Radulović. Pored gostiju iz lokalne samouprave, svečanost su uveličali i Pokrajinski sekretar za socijalnu politiku, demografiju i ravnopravnost polova, Predrag Vuletić i Ministar odbrane koji je došao i kao novinar i pisac, Aleksandar Vulin.\nDirektor Narodne biblioteke „Veljko Petrović“, Miladin Zorić pričao je o dugoj i bogatoj istoriji bibliotekarstva u Bačkoj Palanci.\n„Veoma smo počastvovani što smo na ovaj veliki jubilej imali ovoliko gostiju. Narodna biblioteka „Veljko Petrović“ je veoma značajna institucija kulture, koja ima skoro 7.000 članova i knjižni fond koji broji oko 215.000 publikacija. Pored gradskog, biblioteka ima i 13 ogranaka u svakom naseljenom mestu opštine“, rekao je Zorić.\nU toku je proces digitalizacije i u bačkopalanačkoj biblioteci. Zorić ističe da je do sada uneto preko 70.000 naslova u digitalnom obliku i 30.000 naslova iz dečijeg odeljenja.\n„Preostaje nam da se umrežimo i bolje tehnički opremimo. Ipak, prioritet biblioteke i sad i uvek će biti da ona ostaje mesto gde se organizuju svi kulturni događaji“, dodao je naš sagovornik.\nU godini jubileja, NB „Veljko Petorvić“ poseban akcenat je stavila i na svojih 13 ogranaka. Miladin Zorić kaže da su to glavna uporišta kulture na selima i da uslovi za razvoj koje imaju stanovnici na selima treba da budu jednaki kao i oni u gradu.\nU okviru programa, učestvovali su i umetnici dramskog studija „Ars Liberi“ – Olja Nađ i Nenad Erečković i gradski hor „Zvono“.\nGodina 1869. smatra se godinom začetka građanske biblioteke u Bačkoj Palanci, koja je tada raspolagala sa 257 publikacija, a nešto kasnije je u Staroj Palanci osnovana Srpska čitaonica i knjižnica, smeštena u školi (danas OŠ „Vuk Karadžić”) pored pravoslavne crkve. Zna se da je prvi knjižničar bio Nikola Stojaković, direktor Antonije Protić, a zapisničar Kosta Janković.\nPrethodni tekstSedmočlana porodica devet godina čekala kraj sveta u podrumu\nSledeći tekstOsmak na času sedištem od bicikla izudarao direktora


Požar na Boeingu 737 u Amsterdamu | Avio Press\nPožar na Boeingu 737 u Amsterdamu\nGuma Boeinga 737-800 niskotarifne avio-kompanije Transavia zapalila se nakon sletanja na aerodrom Amsterdam Schiphol. Naime, avion je 28. oktobra leteo na liniji između Sevilje i Amsterdama a incident se dogodio prilikom taksiranja na najvećoj holandskoj vazdušnoj luci. Video snimci i fotografije sa lica mesta ukazuju na to da je vatra zahvatila gumu na levom delu stajnog trapa.\nAerodromska vatrogasna služba je veoma brzo stigla do aviona i ugasila požar na gumi Boeinga 737-800 (PH-HXG). Putnici u avionu su uspeli da se evakuišu pomoću gumenih tobogana a za sada nema informacija o tome da li među evakuisanima ima povređenih.\nEvropa Transavia vesti iz avijacije\nAir Canada investira u održivo avio-gorivo


"Novosti": Male boginje s Kosova stigle u Kragujevac\n“Novosti”: Male boginje s Kosova stigle u Kragujevac\nMale boginje stigle su sa KiM, gde je u nekim mestima zabeležena epidemija malih boginja, u Kragujevac, pišu “Večernje novosti”.\nBeograd — Male boginje stigle su sa KiM, gde je u nekim mestima zabeležena epidemija malih boginja, u Kragujevac, pišu “Večernje novosti”.\nKako pišu “Novosti”, male boginje su međutim već stigle sa Kosova u Kragujevac. U Institutu za virusologiju, vakcine i serume “Torlak” laboratorijski je potvrđeno da je osoba iz Kosovske Mitrovice, koja je bila u poseti Kragujevcu, razvila simptome bolesti.\nTagovi :epidemija, epidemija malih boginja, Kosovo, Kragujevac, male boginje, morbile\nBatut: Registrovano 336 obolelih od malih boginja\nС\t·25. 10. 2017 · Reply\t·Citiraj


Pametni bankomati | Direktna Banka\nOd sada brojne bankarske usluge možete da obavite jednostavno i brzo na pametnim bankomatima Direktne Banke. Naši pametni bankomati su vam na raspolaganju 24 časa, svih sedam dana u nedelji za podizanje gotovine, uplate i isplate sredstava, promenu PIN koda, menjačke poslove i druge transakcije.\nKorisnici poslovnih kartica Direktne Banke imaju na raspolaganju dodatne funkcionalnosti na novim, pametnim bankomatima Banke. Brojne nove, kao i standardne bankarske tranasakcije korisnicima su na raspolaganju u bilo koje doba dana, bez odlaska u Banku.\nDirektna Banka je svojim korisnicima, fizičkim licima, omogućila dodatne funkcionalnosti na novim, pametnim bankomatima koji su izrađeni u skladu sa najsavremenijim standardima svetskog bankarstva.\nNa ovaj način mnogobrojne bankarske usluge Direktne Banke sada su dostupne 24 sata, svih sedam dana u nedelji.\nU zavisnosti od vrste proizvoda koje koriste, korisnicima su na pametnim bankomatima Direktne Banke na raspolaganju neke od sledećih usluga:\nUvek dostupna sredstva sa računa u Banci\nUplata i isplata sredstava u dinarima i evrima\nGotovinsko izmirenje rata kredita, POS kredita i kreditnih kartica\nBezgotovinsko izmirenje rata kredita i kreditne kartice\nBezgotovinski prenos sredstava, u dinarima, evrima, švajcarskim francima, američkim dolarima i britanskim funtama sa ličnih računa u istoj valuti u okviru Banke\nMenjački poslovi – bezgotovinski prenos sredstava sa konverzijom\nBrza i laka promena PIN koda\nDirektna Banka ne naplaćuje naknade za korisnike platnih kartica i kredita Banke za usluge izvršene na pametnom bankomatu, osim standardne naknade za isplatu sredstava sa kreditne kartice.\nKorisnici DinaCard, Visa, kao i debitne i kreditne Mastercard kartice Direktne Banke za identifikaciju na pametnom bankomatu koriste karticu i PIN kod koji su dobili prilikom preuzimanja kartice.\nPo izvršenoj identifikaciji, korisnik može da izabere jednu od opcija koje ima na raspolaganju za sve svoje aktivne račune, poput dinarskog tekućeg računa, deviznog računa, dinarskog i deviznog računa po viđenju, kreditnih računa i računa kreditne kartice.\nZa svaku obavljenu transakciju po navedenim računima dobiće slip – potvrdu sa svim detaljima o izvršenoj usluzi, bilo da se radi o podizanju novca, gotovinskom ili bezgotovinskom izmirenju rate kredita i/ili kreditne kartice, prenosu sredstava sa konverzijom itd.\nOvlašćena lica imaju prikaz funkcionalnosti za račune koji su vezani za dodatnu karticu kojom se identifikuju na pametnom bankomatu. U zavisnosti od toga da li je za dodatnu karticu ovlašćenog lica vezan dinarski i/ili devizni tekući račun, korisniku će za ove račune biti omogućene sledeće usluge: upit stanja, uplata i isplata u dinarima i/ili evrima, bezgotovinski prenos sa konverzijom. Ovlašćeno lice ima mogućnost da na pametnom bankomatu izvrši i izmenu PIN-a za svoju dodatnu karticu.\nKorisnici kredita na prodajnom mestu partnera Direktne Banke (POS kredit) koji ne poseduju debitnu platnu karticu Direktne Banke, kao ni tekući račun identifikaciju vrše unosom svog jedinstvenog matičnog broja (JMBG) na pametnom bankomatu. Ovim korisnicima na raspolaganju su usluga provere stanja dospelih obaveza po kreditu, kao i usluga gotovinske uplate rata POS kredita.\nUkoliko se korisnik identifikuje platnom karticom druge banke, na pametnom bankomatu može da koristi usluge koje su dostupne na standardnim bankomatima Direktne Banke.\nIsplata sredstava sa ličnih računa vrši se odabirom opcije „Podizanje gotovine RSD“ / „Podizanje gotovine EUR“ u glavnom meniju pametnog bankomata. Korisnik može da odabere predefinisani iznos, odnosno slobodan unos.\nPrilikom identifikacije bilo kojom debitnom karticom korisniku će biti ponuđena lista aktivnih računa dostupnih za isplatu u Direktnoj Banci.\nNa pametnim bankomatima Direktne Banke moguće je izvršiti uplatu sredstava u dinarima ili evrima odabirom opcije „Uplata gotovine RSD“ / „Uplata gotovine EUR“, i to na lični račun, račun za koji korisnik ima ovlašćenje i koji je vezan za dodatnu karticu, kao i na račun kreditne kartice kojom je izvršena identifikacija. Za uplatu rate POS kredita potrebno je da se korisnik, klikom na taster Accept/Prihvati, identifikuje unosom svog JMBG broja.\nUplatu na račun korisnik može da izvrši u okviru definisanih limita. Detaljne informacije u vezi sa limitima nalaze se na ovom linku.\nUkoliko u Direktnoj Banci korisnik ima dva ili više računa, izborom opcije „Prenos sredstava“ može da izvrši bezgotovinski prenos u istoj valuti između dva željena računa.\nTakođe, na raspolaganju ima i mogućnost prenosa sredstava sa ličnih računa na račun kredita, odnosno račun kreditne kartice.\nStanje na dinarskom i deviznom računu, kao i dinarskim i deviznim računima po viđenju, stanje dospelih obaveza po kreditnim proizvodima i računima kreditnih kartica korisnik može da proveri odabirom opcije „Uvid u stanje“.\nIzborom opcije „Prenos sredstava sa konverzijom“ korisnik može da obavi bezgotovinsku prodaju ili otkup valuta, po kursu za efektivu iz zvanične kursne liste Banke.\nUkoliko korisnik želi da promeni postojeći PIN kod platne kartice, potrebno je da u glavnom meniju pametnog bankomata odabere ovu opciju, unese svoj trenutni PIN i dva puta novi, željeni PIN kod, kao i da to potvrdi. Novi PIN može da koristi odmah nakon promene.\nLokacije pametnih bankomata\nPostavka pametnih bankomata Direktne Banke na navedenim lokacijama biće realizovana u periodu od oktobra do kraja decembra 2020. godine.\nKorisničko uputstvo za pametne bankomate\nDirektna Banka je svojim korisnicima, pravnim licima i preduzetnicima, omogućila dodatne funkcionalnosti na novim, pametnim bankomatima koji su izrađeni u skladu sa najsavremenijim standardima svetskog bankarstva.\nNa ovaj način korisnicima su mnogobrojne bankarske usluge Direktne Banke sada dostupne 24 sata, svih sedam dana u nedelji.\nPREDNOSTI PAMETNOG BANKOMATA:\nUvek dostupna sredstva\nDirektna Banka ne naplaćuje naknade za korisnike platnih kartica Banke za usluge izvršene na pametnom bankomatu, osim standardne naknade za isplatu sredstava sa kreditne kartice.\nPravna lica i preduzetnici za identifikaciju na pametnom bankomatu koriste DinaCard poslovnu debitnu karticu, kao i Visa Business debitnu platnu karticu i PIN kod koji su dobili prilikom preuzimanja kartice.\nNakon izvršene identifikacije, korisnik može da izabere jednu od opcija koje ima na raspolaganju, poput promene PIN koda, isplate gotovine, upita stanja ili uplate pazara.\nUplatu pazara je moguće izvršiti u dinarima, i to u okviru definisanih limita. Detaljne informacije u vezi sa limitima nalaze se na ovom linku.\nUkoliko se korisnik identifikuje Visa Business kreditnom karticom, pored usluge upita stanja i ispate gotovine, na pametnom bankomatu ima i mogućnost promene PIN koda.


Rusija planira da formira logistički centar za vojne brodove u Sudanu - Sputnjik Srbija\n23:54 18 Maj 2021\n16:00 11.11.2020 (osveženo 17:06 11.11.2020) Preuzmite kraći link\n„Centar za materijalno-tehničku podršku predstavlja vojnu formaciju Oružanih snaga Rusije sa vojnom i specijalnom tehnikom, objekte za održavanje i remont vojnih brodova Rusije sa neophodnim zalihama materijalnih sredstava i druge imovine, raspoređene na teritoriji Republike Sudan“, navodi se u dokumentu.\nPrema nacrtu sporazuma, broj ljudi u centru Vojno-pomorske flote, koji će funkcionisati zahvaljujući sredstvima ruske strane, neće premašivati 300. Tamo će se istovremeno nalaziti najviše četiri ruska broda.\nTrenutno je dokument, koji je usaglašen između ruskog Ministarstva odbrane i Ministarstva spoljnih poslova i sudanske strane, predat na potpisivanje predsedniku Rusije Vladimiru Putinu.\nPodsetimo, 2017. godine je tadašnji predsednik Sudana Omar el Bašir saopštio Sputnjiku da je sa predsednikom Rusije Vladimirom Putinom i ministrom odbrane Sergejom Šojguom razgovarao o mogućnosti formiranja vojne baze na Crvenom moru.\nNakon toga je ambasador Rusije u Kartumu pojasnio da strane razgovaraju o otvaranju logističkog centra, a ne vojne baze.\nRatna mornarica RF, ratna mornarica, Rusija, Crveno more


SDS: Nadležni organi da zaštite Topalićevu i Medićevu | BL Portal\nSrpska demokratska stranka smatra da orkestrirani napadi na Svjetlanu Topalić, urednika i producenta BHT 1, i Pejku Medić, direktora BH Radija, putem društvenih mreža i dijela političke javnosti iz Federacije BiH predstavljaju ozbiljnu prijetnju po njihovu bezbjednost, kao i atak na novinarsku profesiju.\n“Pozivamo nadležne istražne organe da zaštite Svjetlanu Topalić i Pejku Medić i utvrde da li ima elemenata krivičnog djela u prijetnjama koje već danima dobijaju zbog iznošenja svog ličnog stava putem društvenih mreža”, saopšteno je iz SDS-a.\nU ovoj stranci ističu da bezbjednost novinara, pogotovo u složenim društvima kakvo je u BiH, mora biti prioritet institucijama koje štite pravni poredak, ali i svim organizacijama i pojedincima koji se bave javnim poslom.\n“Svjesni sve češćih napada na novinare kao društvo moramo učiniti sve da oni budu zaštićeni i sigurni. U obavljanju svoga posla novinari moraju biti sistemski zaštićeni od prijetnji, političkih pritisaka, uvreda i omalovažavanja, a sloboda govora kao elementarno ljudsko pravo i civilizacijska tekovina mora biti garantovana svakome pojedincu”, poručili su iz SDS-a, prenose Nezavisne novine.\nMediji su prenijeli da se Svjetlana Topalić, koja na BHRT-u radi od njegovog formiranja, našla na meti nakon što je na svom “Tviter” profilu, povodom Dana Republike Srpske, napisala “Srećan ti rođendan, Republiko”.\nIdentičnu poruku na “Fejsbuku” postavila je i direktor BH Radija Pejka Medić, koja se kao i Topalićeva odmah našla na meti “kolega” iz federalnih medija i korisnika društvenih mreža.


Brnabić: Srbija značajno napreduje u digitalnim veštinama u obrazovanju\n02.11.2020 | Info\nPremijerka Srbije Ana Brnabić ocenila je danas da zemlja značajno napreduje u digitalnim veštinama u obrazovanju.\nPremijerka je ocenila i da, kao zemlja koja teži članstvu u Evropskoj uniji, Srbija želi da se pridruži inicijativi koja bi pomogla da Unija ne zaostaje u digitalizaciji za Kinom i Sjedinjenim Američkim Državama.\nBrnabić, koja je učestvovala na onlajn sastanku Inicijative Digitalna Švajcarka, istakla da je obrazovanje glavni fokus Vlade Srbije kada se govori o digitalizaciji.\nČvrsto verujem da je to ugaoni kamen koji će odredii konkurentnost našh društava za budućnost i dosta smo u to investirali, rekla je Brnabić.\nOna je podsetila da je od 2017. godine uveden predmet kodiranja i programiranja za učenike petog razreda osnovnih škola, tako da će sledeće godine biti prva generacija završenih osnovaca koji će imati puno znanje o jezicima programiranja.\nBrnabić je rekla da se nastavilo sa inovacijama i da je od ove školske godine za učenike prvog razreda osnovne škole uveden predmet Digitalni svet.\nDeca uče o digitalnim uređajima, veštinama, bezbednosti tih uređaja, ocenila je ona.\nBrnabić je rekla da Vlada Srbije sve to čini "ruku pod ruku" sa inicijativom Digitalna Srbija.\nInvestirali smo i oko 100 miliona evra u infrastrukturu za startape, istraživanja i razvoj, naučno-tehnološoke parkove i kao nova Vlada Srbije nastavićemo sa investicijama, dodala je Ana Brnabić.\nOna je ocenila da je Srbija jedna od retkih država u regionu gde studenti sve više upisuju tehničke fakultete.\nBrnabić je navela i primer da dva odsto srednjoškolaca u Srbiji upisuje specijalizovana IT odeljenja u srednjim školama.\nSrbija je mala zemlja, od oko sedam miliona ljuudi, naša prednost može doći iz EU. Mi smo zemlja koja teži članstvu u Uniju, ali želimo da vidimo, to je u našem interesu, da Evropa jača u digitalnoj sferi, poručila je Brnabić.\nNažalost, EU zaostaje. Ključni igrači su Kina, SAD, Evropa je tu, ali zaostaje, rekla je Brnabić i ocenila i da je uspostavljenje e-uprave u Srbiji značajno uticalo na ekologiju.\nOd juna 2017. godine kada smo uspostavili sistem e-uprave do danas, Brnabić je navela da je sačuvano oko 15.000 drveća, 65 miliona litara vode ili 5.700 megavata struje.\nZamislite uštede da to čini administracija u Briselu, istakla je Brnabić.\nPredstavnik Digitalne Srbija Nebojša Đurđević napomenuo je da se Srbija pridružuje inicijativi Digitalne Švajcarske, odnosno Pismu o namerama "Digitalage goes Europe".\nBaka Dušanka proslavila stoti rođendan\nPovećanje kapaciteta kovid bolnice u Batajnici\nUniverzitet u Kragujevcu pohvalio jagodinski Fakultet pedagoških nauka\nŠkola za primer


NIS uručio donaciju Centru za zaštitu odojčadi, dece i omladine iz Zvečanske ulice - Bizlife.rs\n17:02 Beograd, 20/11/2017\nKompanija NIS danas je uručila donaciju Centru za zaštitu odojčadi, dece i omladine u Beogradu, jednoj od najznačajnijih ustanova za nezbrinutu decu u našoj zemlji. Donaciju u iznosu od oko milion i sto hiljada dinara, prikupili su zajednički zaposleni NIS-a, dok je kompanija udvostručila sredstva koja su donirali zaposleni.\nNovčana sredstva prikupljena za Centar za zaštitu odojčadi, dece i omladine, biće iskorišćena za kupovinu opreme za video nadzor, koji će biti instaliran u svih sedam objekata ove ustanove u Beogradu, kao i za kupovinu nameštaja, tepiha i toplih podloga za dečije sobe i materinski dom. Donacija NIS-a različitim ustanovama namenjenim zaštiti dece, predstavlja dugogodišnju tradiciju pokrenutu na inicijativu zaposlenih kompanije, sa ciljem da se pomogne i unapredi rad institucija koje su od vitalnog značaja za društvo.\n„Uvek se trudimo da deca nauče nešto dobro od nas odraslih, ali mislim da i mi možemo da naučimo nešto od njih: da ne zaboravimo da smo jači i bolji kada smo zajedno. NIS – ova velika porodica, na sreću, to još uvek zna. Ova donacija nije bila odluka ili nalog menadžmenta, ovo su zaista srcem i prilozima učinili mnogi zaposleni u NIS-u, zajedno sa nama koji vodimo kompaniju. I želim da znate da nećemo zaboraviti da smo potrebni jedni drugima: mi da budemo tu kad je potrebno, vi da nas podsećate da smo, kada smo sa vama, i bolji i srećniji“, izjavio je Kiril Tjurdenjev, generalni direktor NIS-a prilikom uručenja donacije.\nAleksandar Antić, ministar Rudarstva i energetike u Vladi Srbije je iskoristio priliku da čestita Međunarodni dan deteta štićenicima Centra i zahvalio zaposlenima i rukovodstvu NIS-a na akciji prikupljanja sredstava za ovu ustanovu.\nZoran Milačić, direktor Centra za zaštitu odojčadi, dece i omladine je podsetio prisutne da saradnja NIS-a i ove ustanove traje godinama i da je već tradicionalna i zahvalio zaposlenima kompanije na iskazanoj inicijativi.\nSvečanom uručenju donacije su pored rukovodstva kompanije i ministra Aleksandra Antića, prisustvovali štićenici Centra i zaposleni NIS-a koji su mališanima uručili paketiće.


Turski predsednik Redžep Tajip Erdogan obraća se novinarima na aerodromu u Ankari, 10. novembra 2018.\nTurski predsednik Redžep Tajip Erdogan izjavio je u subotu da je podelio audio snimke ubistva saudijskog novinara Džamala Kašogija sa Britanijom, Francuskom, Nemačkom, Saudijskom Arabijom i Sjedinjenim Državama.\nPet zemalja još nije potvrdilo da je dobilo te snimke.\nTurski ministar inostranih poslova Mevlut Čavušoglu izjavio je ranije ove nedelje da vlada ima nove informacije o ubistvu i da će verovatno obelodaniti te dokaze kada se istraga završi. Tokom svoje posete Japanu, Čavušoglu je izjavio novinarima da je Turska pružila uvid u te informacije Saudijskoj Arabiji i drugim zainteresovanim zemljama.\nKašogi je ubijen u konzulatu Saudijske Arabije u Istanbulu 2. oktobra.\nSaudijska Arabija je prvobitno tvrdila da je Kašogi izašao iz konzulata, zatim da je slučajno ubijen u tuči a zatim da je bio zadavljen dok su agenti pokušavali da ga spreče da izađe iz konzulata. Saudijski tužioci su kasnije ocenili da je ubistvo izvršeno sa predumišljajem ali nije navedeno ko ga je planirao ili odobrio.\nAktivisti traže odgovore ispred saudijskog konzulata u Istanbulu. Bdenje je održano 25. oktobra 2018.\nČavušoglu je u utorak izjavio da je, posle brojnih razgovora sa saudijskim kraljem Salmanom, predsednik Erdogan uveren da kralj nije bio umešan u ubistvo. On je, međutim, dodao da je jasno da 15-člani tim koji je prema navodim otputovao u Tursku da bi likvidirao novinara nije mogao da preduzme takvu akciju bez naređenja s vrha vlasti i da istražitelji treba da utvrde ko im je dao naređenje.\nTurska je prošle nedelje saopštila da je Kašogi, novinar sa dozvolom boravka u SAD, koji je pisao kolumne za Vašington Post u kojima je kritikovao saudijskog prestolonaslednika Mohameda bin Salmana, zadavljen čim je ušao u konzulat, telo mu je raskomadano a zatim možda rastvoreno u kiselini.\nJoš nema traga od Kašogijevih posmrtnih ostataka a sinovi 59-godišnjeg novinara prošle nedelje su apelovali na Saudijce preko američke TV mreže CNN da vrate njegovo telo kako bi mogli da sahrane svog oca u Medini, gde počivaju drugi članovi njihove porodice.\nJedan turski zvaničnik koji je želeo da ostane anoniman potvrdio je izveštaj koji je u ponedeljak objavljen u Sabahu, časopisu bliskom turskoj vladi, da su hemijski stručnjak Ahmad Abdulaziz al-Džanobi i ekspert za toksikologiju Kalid Jahja al-Zahrani bili deo tima koji je upućen iz Saudijske Arabije, navodno da bi istražili Kašogijevo ubistvo. Sabah prenosi da su dvojica eksperata posećivala konzulat svakog dana od svog dolaska 11. oktobra do 17. oktobra a saudijske vlasti su dozvolile turskim istražiteljima da pretraže konzulat 15. oktobra.


Potpisan Radni aranžman izmedju EASA-e i Agencije za civilno vazduhoplovstvo\nPodgorica, 26. februar 2015. godine – Evropska agencija za sigurnost u vazduhoplovstvu (EASA) pružaće u narednom periodu tehničku i konsultativnu pomoć crnogorskoj Agenciji za civilno vazduhoplovstvo (ACV), na osnovu Radnog aranžmana koji su potpisali predstavnici ove dvije institucije. Radni aranžman potpisali su u Kelnu direktor Agencije za civilno vazduhoplovstvo Crne Gore Dragan Đurović i izvršni direktor EASA Patrik Ky.\nU sklopu Aranžmana, ACV će dobiti podršku posebno u sprovođenju odredbi Sporazuma o uspostavljanju evropskog zajedničkog vazduhoplovnog područja, na osnovu kojeg je Crna Gora obavezna da primjenjuje zakonodavstvo Evropske unije u oblasti sigurnosti vazduhoplovstva.\n„Podrška koju dobijamo zahvaljujući potpisanom Radnom aranžmanu pokriva sve aspekte uređenja sigurnosti civilnog vazduhoplovstva i zaštite životne sredine kada su u pitanju proizvodi, djelovi, uređaji, kao i osoblje, organizacije, aerodromi, kao i upravljanje vazdušnim saobraćajem i uslugama vazdušne plovidbe“, saopšteno je iz Agencije za civilno vazduhoplovstvo .\nPunopravno članstvo u EASA-i za sad ostvaruju samo države članice Evropske unije, dok za ostale evropske države postoji mogućnost aktivnog učešća u radu putem zaključivanja Radnih aranžmana. Pravila EASA-e su obavezujuća za države članice Unije, a u zavisnosti od vrste potpisanih aranžmana, i za ostale države.\nKroz saradnju EASA-e sa evropskim državama koje nijesu članice Unije utiče se na poboljšanje sigurnosti civilnog vazduhoplovstva širom Evrope.


Osnivač "dinastije", Ferdinand Porše, poznat je i kao tvorac Volkswgenove "Bube" koju je uoči rata konstruisao za naciste kao "narodno vozilo". Za taj automobil u Volfsburgu nije izgrađena samo fabrika, već i čitav grad i to na mestu gde je do tada bila livada, piše B92.\nNakon rata, saveznici su uhapsili Ferdinanda kao jednog od glavnih ljudi Hitlerovog režima – ali nikada nije bio osuđen, piše Dojče vele. Doduše, njegova uloga u tom mračnom periodu još uvek je mutna: on jeste bio član nacističke stranke i jeste bio svečano proglašen "herojem nacističke industrije" – ali ne postoji ni jedna fotografija na kojoj je on u uniformi. Uvek je demonstrativno, u odelu sa kravatom stajao u crnom i zelenom moru uniformi SS-a i Vermahta.\nDojče vele, međutim, navodi kako je morao da zna da je izgradnja "njegove" fabrike poverena SS-u i da su je gradili logoraši koji su potom vraćeni u koncentracioni logor na likvidaciju. Zato su saveznici isprva zaplenili fabriku Volkswagen, ali su je već 1949. predali državi, tačnije nemačkoj pokrajini Donja Saksonija pod uslovom da i sindikat tamo mora da ima značajan uticaj.\nFerdinanda Poršea je nasledio njegov sin Feri, koji je posle rata podigao kompaniju iz "mrtvih" lansiranjem modela 356, koji je postigao veliki uspeh. Ipak, model koji je postao sinonim za brend Porsche predstavljen je 1963. godine. Reč je o jednom od nadugovečnijih i najprepoznatljivijih modela u istoriji automobilske industrije, Porscheu 911. Najviše zasluga za nastanak ovog čuvenog sportskog automobila pripada čoveku pod imenom Ferdinand Aleksander Porše.\nF.A. Porše, inače unuk osnivača kompanije, preuzeo je rukovođenje dizajnerskim timom Porschea 1962, a već godinu dana kasnije završen je rad na modelu 911. Iako je automobil u početku imao oznaku 901, zbog činjenice da je Peugeot već polagao prava na sa trocifrene brojeve sa "0" u sredini, ime je ubrzo preinačeno u Porsche 911.\nNovi model imao je premijeru na frankfurtskom auto-salonu u septembru 1963. godine. Od tada, pa do današnjih dana, prodato je preko milion primeraka automobila sa magičnim brojem "911".\nOd svojih skromnih početaka, Porsche je izrastao u jednog od vodećih nemačkih automobilskih brendova koji iz godine u godinu beleži rast prodaje. Tome je naročito doprinela pojava SUV modela u ponudi ove marke, koji danas čine najveći deo prodatih vozila kompanije iz Štutgarta.\nSledeći aktuelne trendove automobilske industrije, Porsche je pre par godina započeo elektrifikaciju proizvodne game lanisranjem svog prvenca na struju - modela Taycan.